
Multă plăcere aveam eu, când îl ve- 
deam pe moş Pintilie. 

De câte ori venià la mine, mi se păreă, 
că intră sănătatea şi cuminţenia în casa 
mea. 

Portul lui, vorba lui, judecata lui să- 
nătoasă, mă fermecau. 

Intr'o zi, stând la sfat cu el, mi se pă- 
reă mai stânjenit în vorbă ; aş fi înţeles 
că ar vreă să-mi spuie cevă şi nu ştie 
cum să înceapă, ori că se luptă cugetul 
lui, dacă trebuie să-mi spuie cel- doare la 
inimă, ori ba. 

Am să-l scot eu din nedumerire, mi-am 
zis, şi l-am întrebat: 

— Moş Pintilie, parcă ai vrea să-mi 
spui cevă. Spune-mi, ce te doare ? 

El s'a uitat zâmbind la mine, şi mi-a 
răspuns : 

— Amarnic om mai eşti şi dumneata ; 
îmi ghiceşti gândurile. 

Şi dupăce a mai stat o leacă, uitându- 
se în ochii mei, a zis aşă : 

— Apoi, uite, pentruce am venit as- 
tăzi la dumneata. Eu citesc totdeauna căr- 
ţile dumitale, şi-mi plac : văd că scrii aşă 

cum vorbim, noi ţăranii, şi cum gândim 
noi. Și dacă dumneata, un cărturar târ- 
goveţ, scrii pe limba noastră, eu am prins 
curaj, că dacă aş scrie şi eu cevă, poate 
nu vor fi nişte prostii, şi ar puteă să ce- 
tiască şi alţii, cu plăcere, scrisul meu. 

A stat din vorbă, moş Pintilie, şi-a des- 
făcut sumanul, şi-a scos un caiet, pe care 
mi l-a pus pe masă, zicându-mi : 

— Citeşte şi dumneata prostiile mele, 
şi dacă vei socoti că ar fi bine să le mai 
citească şi alţii, tipăreşte-le. 

lar a mai stat din vorbă, moş iei 
şi apoi a spus: 

— Numai un lucru am să te rog: să le 
dai la lumină, după ce voiu muri eu. 

l-am făgăduit aşă. 

Săptămâna trecută moş Pintilie a mu- 
rit. — Dumnezeu să-l ierte ; cele ce a 
scris el,_socot eu, că se cuvine să le ştie 
sătenii noştri şi mă ţin de cuvânt. 

Artur Gorovei. 

SPOVEDANIA LUI MOŞ PINTILIE. 


Cu ajutorul lui Dumnezeu şi al Maicei 
Preciste, eu Pintilie al lui Toader Albă- 
strel, gospodar din satul Albeştii, în ziua 
de Pintilie Călătorul am împlinit şapte- 
zeci de ani. 

Când stau şi mă gândesc câte zile s'au 
scurs deatunci, decând am venit eu pe lu- 
me, şi până astăzi, şi când socotesc ceasu- 
rile care le-am petrecut, atunci îmi dau eu 
seama că am avut veac lung, şi mulţă- 
mesc lui Dumnezeu că m'a îngăduit atâta 
amar de vreme să păcătuiesc. 

Şi eu zic că mai mult am păcătuit, în 
toată vremea asta, de când îmi plimb un- 
bra pe faţa pământului ; dar păcatele me- 
le, cele mai multe, au fost făptuite fără 
voinţa mea, pentrucă ori nu am știut eu 
ce-i bine şi ce-i rău, ori nu am fost în 
stare să pun stavilă tuturor ispitelor. 

Când trăieşti cu oamenii, şi între dânşii, 
tare-i greu să nu fii la fel cu ei; cât de 
cât, dacă ai încercă să te abaţi depe 
cărarea bătută de dânşii, te rătăceşti, lu- 

mea te crede un ieretic, şi nu te mai simţi 
la locul tău. 


Cam aşă am avut eu parte în cei şapte- 
zeci de ani de viaţă, cât mi-a dăruit Cel 
de Sus. i 

Toate câte le-au săvârşit vecinii mei şi 
neamurile mele, le-am judecat după min- 
tea mea, şi de unele m'am ţinut şi eu, că 
nu am avut ce face, iar pe altele, cât am 
putut, le-am ocolit şi socotesc eu, în min- 
tea mea, că nu am făcut rău. 

Poate că eu n'am dreptate, poate că nn 
pricep rostul treburilor din lumea asta, şi 
deaceia, pentruca fiecare să fie în stare 
să tragă foloase din păţaniile mele, am să 
mă apuc să-mi povestesc viaţa, aşă cum 
am petrecut-o, fără să ascund greşelile şi 
fără să-mi laud faptele bune, dacă vor fi 
şi de acestea între întâmplările vieţii mele, 

Eu nu-s cărturar, şi rog pe cetitorii cari 
îşi vor aruncă ochii pe scrisul meu, să mă 
ierte că nu voiu spune cu meşteşug, ceiace 
izvorăşte din sufletul meu curat şi fără 
prihană. | | 

ui 

Când am deschis ochii în lume, tata 

murise, 


Am aflat, — atunci când am putut să 

pricep Şi eu câte cevă — că tatăl meu n'ar 
fi murit de moarte bună. 

Eră cam lacom la băutură, Dumnezeu 
să-l ierte, şi nu alegeă nici cu cine se prin- 
deă tovărăşie la chefurile lui, nici unde | 
se înfundă cu dânşii ca să petreacă, nici 
măcar nu alegeă băutura cu care se otră- 
veă ; rachiul eră rachiu, şi cel care ştiă 
să tragă mai multe păhăruţe, acela eră 
mai de ispravă pentru el. 

Mămuca, săraca, vărsă lacrămi fier- 
binţi şi se zbuciumă zadarnic; n'a fost 
chip să-l întoarcă depe calea cea gre- 
şită, la capătul căreia s'a şi prăbuşit. 

Intr'o noapte; după o beţie straşnică, în 
crâşma dela crucile drumului care duce 
spre morile Zavului, când a plecat acasă, 
măsurând drumul dela o margine la alta, 
şi împiedicându-se de toţi bolovanii, cu 
chiu cu vai, la podeţul depe apa Topliţei, 
şi-a pierdut cumpătul şi a căzut în apă, 
unde tocmai a treia zi l-au găsit nişte tre- 
cători, umflat ca o butie şi mort ca toți 
morții. «4 

A rămas, biata femeie, văduvă cu trei 
copii, dintre cari eu, cel mai mic, nu a- 
veam încă un an, şi nu eram înțărcat. 

Ce să se ştie face o femeie împovărată 
de gloată şi de sărăcie ? 

Imi spuneà ea, mămuca, lăcrămând şi 
oftând greu, în ce hal o lăsase tătuca. 

Bordeiul în care zăceam noi,: mai rău 
decât nişte vite, nici acela nu eră al nos- 
tru, că tata fusese slujitor la arendaşul 
moşiei şi nu se învrednicise măcar patru 
pereţi să-şi dureze şi el, după atâţia ani 
de muncă:  rachiul mistuise tot rodul 
muncii lui. De mila noastră, a celor trei 
orfani, arendaşul nu a scos pe mama din 
bordeiul în care băteă vântul şi vâgiă pus- 
tiul. 

O laiţă a cătării nu eră, şi oală curată 
nu găseai pe vatră ; pe cuptor ne vânjo- 
leam de foame, şi când căpătă o bucată 
de mămăligă uscată, pomană dela vreun 
vecin, mama ni-o adueeă nouă, ca şi capra 
cu cei trei iezi cucuieţi din poveste. 

Cum a făcut ea, cum a dres, biata ma- 
mă, ne-a scos la liman pe toţi, şi am ajuns 
oameni. 

Dar şi dintre noi, cei trei orfani, nu s'au 
ales toţi la un fel. 

Se vede treaba, că aşă-i rânduită lumea 
asta : nu pot fi toți oamenii ca o apă ; 
că unii se urcă mai deasupra altora, ca 
smântâna pe oala cu lapte, iar alții se dau 
mai la fund, ca toporul într'o baltă. 

Iaca, eu mă uit la mine şi la fraţii mei. 

Cel mai mare dintre noi, Săndulachi, 
a călcat pe urmele tatei. 

La început .o luase bine, se pusese pe 
„muncă, se însurase cu o fată de gospodar 
şi om, de viaţă, îşi închegase gospodărie, 
de- -ti erà mai mare dragul să treci pragul 
„casei lui, unde ascultai numai vorbe bune, 
gângurit de copii drăgălaşi ; dar nu după 
multă vreme s'a îngurluit, bădica Săndu- 
lachi, cu nişte răii răilor, sa dat şi el la 
beţie, şi în scurt şi-a ruinat gospodăria, şi 
nu s'a ales nici praful de casa lui şi de co- 
piii lui. 

Soră-mea, Casandra, a avut parte .de 
un bărbat cum se cade, dar nu tocmai hâ- 
tru ; deaceia n'a făcut mare ispravă. 

A muncit, cumnatul Gavril, cum poate 
munci un om ca dânsul, a fost cinstit şi 
cu frica lui Dumnezeu, dar nu s'a pro- 
copsit ; nici copiii lui nu sânt cine ştie ce 
lucru mare; îşi târîie şi ei zilele de azi pe 
mâine, că vorba, ceia : aşchia nu sare de- 
parte de tpunchiu, dar tot îi mai altfel, 
decât copiii lui Săndulachi. l 

“Ss acu mă uit la mine. 

Is bătrân. Şaptezeci de ani este un veac 
„mare, nu-i glumă, dar nu mă dau pe unul 
de treizeci de ani. 

Am cărunțţit, şi mi se cuvine să văd o- 

mătul vremii pe mustăţile mele, dar pu- 
terile nu mi-au slăbit. Mă ţin picioarele 
bine, din şale, nu m'am încovoiat, mintea 
mi-i la locul ei, limpede ca şi la tinereţă, 
şi nu mă tângui de nimic. 

Am copii şi nepoți cari-mi mângâie bä- 
trâneţile. 

Băeţii mei par mai în vârstă decât mine, 
pentrucă ei au simţit mai mult greul vie- 
ţii, şi poate pentrucă nu au călcat drept 
pe urmele mele. Uneori s'au mai scăpătat 
şi ei, au mai dat pe delături ; ba o cinste 
la o cumetrie, ba un adălmaş la o vânza- 
re, ba un iarmaroc, ba o alegere de de- 
putaţi, de, cum îi în lumea de astăzi, si 
mi s'a întâmplat să mă ruşinez, câteodată, 
când vedeam câte unul dintre ei trăsnit 
cu leuca. l h 

„Dar când mă uit ce-i în satul nostru, 
şi când ştiu cam ce se petrece şi prin alte 
sate, îmi fac cruce şi mulţumesc lui Dum- 
nezeu, că urmaşii mei nu-i aidoma cu cei- 
lalţi săteni de o seamă cu ei, şi 's mulţu- 
mit şi cu atâta. 

Despre starea mea ce să zic | Deie Dum- 
nezeu tuturora, dupăcum am eu. Că dacă 
intră cinevă în satul nostru, şi dă cu o- 
chii de casa mea, îşi răsuceşte andrelele 
gâtului uitându-se la dânsa. Și are pentru 

ce : unde vede el aşă curățenie, aşă rân- 
duială, atâta norod de vite şi de păsări ca 
în ocolul meu ? 

Is' om cuprins, nu am ce zice. Hrana 
mea, îmbrăcămintea mea, câţi n'ar vreă 
so aibă dintre! cei mai bogaţi târgoveţi, 


cari, — dupăcum spuneă, în glumă, bu- 
nicul meu — dimineaţa: mânâncă ouăle 


şi sarea cuibarelor, şi zic că-s oameni 
mari, 

Şi aveţi să mă întrebaţi: cum ai făcut 
dumneata, bade Pintilie, ca să ajungi bă- 
trâneţe aşă de liniştită, să fii aşă de înstă- 
rit, dacă ai pornit la drumul vieţii tot aşă 
de nevoiaş şi de sărac, ca şi fraţii d-tale ? 

Minunea asta aveţi să o pilag ascultând 
spovedania mea. 


+" i 


Parcă-mi vine să lăcrămez când îmi a- 
duc aminte spusele mămucăi, despre ne- 
cazurile câte le-a îndurat ea, ca să ne 
scoată la liman, pe noi, cei trei copii. 

Bordei aveam ; arendaşul, om de ome- 
nie şi cu frica lui Dumnezeu, nu se lăco- 
mise la atâta lucru, precum fac unii haini, 
şi nici nu ceruse mămucăi să-i muncească, 
pentrucă sta degeaba în locuinţa lui. Că 
oricum ar fi fost, bordei fără niciun preţ 
— mai cu seamă pe vremurile acelea — 

dar se chiamă că erà lucrul lui, şi Uaeä 
ar fi vrut, puteă să-şi facă gustul cu o fe- 
meie vădană şi fără niciun sprijin. Ce ar 
fi fost, la un om ca acela, să trimeată un 
slujitor să ni deie afară, şi să umblăm de 
izbelişte pela uşile oamenilor ! Iacă, el 
n'a făcut ună ca asta, şi acum, când îmi 
dau eu seamă, că a fost om bun, mă rog 
. lui Dumnezeu să-i ierte toate păcatele, 
cum trebuie să facă orice creştin. 

Mămuca eră femeie tare vrednică. 

Inainte de a muri, oricât eră ea de bă- 
trână şi stoarsă de puteri, tot aveam în- 
tr'însa mare ajutor la gospodăria mea. 
N'am văzut-o eu odată să steie pe cuptor, 
ori să se prăjască la soare, pe prispă, cum 
văd că fac multe dintre tinerele de astăzi. 

N'apucau'să cânte cocoşii de zorii zilei, 
şi mămuca eră în picioare. 

Nu eram nici eu un dugliş, dar n'o pu-: 
team întrece. Imi puneam eu de multe 
ori în gând să-i iau -înainte, dar nu eră 
chip ; când mă trezeam, mămuca eră în 
picioare. 

Cum săreă depe laiţă, iarna, vara, nu- 
mai ce vedeam că vâră ulcica în cofa cu 
apă, iese în pragul tindei, şi se spală bine- 
cu săpun, pe faţă şi pe mâini, oricât ar fi 
fost gerul de mare. 

Eu cred că asta i-a făcut mult bine, şi 
deaceia n'a bolit niciodată, şi moartea i-a 
fost numai din bătrâneţe. Mare lucru este 
curăţenia la om, în.casa lui, în curtea lui, 
ca şi curăţenia din sufletul lui. 

Dupăce se spălă, intră în casă, luă şte- 
garul şi se uscă bine, şi apoi se îndreptă 
cu faţa spre sfintele icoane şi se închină. 

Nu ştiu anume ce ziceă, când îşi făceă 
câteodată cruce ; câteodată rosteă un cu- 
vânt mai tărişor, şi-l prindeam din auz, 
Şi înţelegeam. că se roagă pentru sănăta- 
tea celor din casă, şi pentru iertarea pă- 
catelor celor duşi în ceia lume. 

După asta, aprindeă focul, şi pe urmă 
dă Doamne bine! O clipă nu mai aveă 
astâmpăr. 

Când o cătai, acù eră în ocolul vite- 
lor, acù la poiata găinelor, ba să scoată 
apă din fântână, ba să aşeze oala de mân- 
care la foc, mă rog :. argint viu, nu alt- 
cevă. f i E 

li ziceam eu: | 

-— Mămucă, mai hodineşte şi dumneata 
o ţâră, că prea te frămânți, şi eşti numai 
un pumn de femeie ; dar ea îmi răspun- 
deă : f 
— Ehei, băiete, am să mă hodinesc ew 
între cele patru scânduri, când a veni vre- 


| 

mea aceia. Când are omul mâini şi pi- 
cioare, trebue să deie din ele, că aşă-i sor- 
tit : cum nu stă apa din pârâu, să nu steie 
nici omul, de cum se crapă de ziuă şi 
până se întunecă. Noaptea îi făcută pen- 
tru linişte și pentru hodină, iar ziua pen- 
tru muncă. 

Dacă la bătrâneţe eră mămuca neador- 
mită, vă puteţi închipui ce trebue să fi 
fost în tinereţile ei. 

O întrebam eu, uneori. 

— Şi cum ai făcut dumneata, mămucă, 
să răzbeşti prin atâtea greutăţi, singură 
precum erai, şi săracă, şi împovărată de 
gloată ? 

Mămuca îşi încreţeă colţul gurei, semn 
că îi venià să zâmbească de mulţămire, 
şi răspundeă : 

— Cum să fac, măi băiete? Cum ar 
face orişice femeie vrednică. Iaca aşă, am 
muncit. 

— Ai muncit, ai muncit | Dar ce fel de 
muncă ai putut face, că doar aveai trei 
copii pelângă dumneata, nu puteai să 
te vâri la stăpân, nici să faci boieresc. 

Şi mămuca a zis : 

— Apoi ce am avut să fac alta ? Crezi 
tu, măi copile, că dacă nu faci boieresc, ori 
dacă nu te vâri la stăpân, altă muncă nu 

mai este pe lumeaasta ? Depildă, cât 
umbli prin sat, după nevoi, cine te opre- 
şte să ţii furca în brâu şi să torci ? Dacă 
n'ai ce toarce pentru tine, găseşti pentru 
alţii, că Dumnezeu a umplut lumea cu 
multe femei leneşe, care nici măcar să se 
pieptene nu-s harnice, şi le umple... Doam- 
ne, iartă-mă. Şi dacă ai spor la lucru ai mä- 
măligă în ceaun. Pot zice, fără de păcat, 
că pe voi din tors v'am hrănit şi vam îm- 
brăcat. Pe vremurile acelta, un căuş de 
făină nu eră cine ştie ce mare socoteală, 
şi când aveam eu un căuş de făină, eram 
scăpată din toate nevoile, că de udătură 
nu duceam mare greutate. Imorejurul 
bordeiului eră cogemite brusturaie, când 
ne-am vârât noi într'însul, şi ce mare lu- 
cru a fost pentru mine să tai brusturii 
cu sapa, să sparg pământul cu hârleţul 
şi să-mi samăn de toate! Că dacă ai nişte 
cozi de ceapă, şi nişte pătrunjel pelângă 
bordei, şi dacă aduni o mânuţă de lobo- 
dă, iaca şi borşul în oală. Şi dacă n'ai mai 
mult, îi bun şi atâta. Dar eu vă dam vouă 
mai mult, că mie nu-mi eră lene să-mi 
samăn şi fasole, şi bob, şi linte, şi mazăre, 
şi cartofi, ba găseai la casa mea şi cu- 
rechiu, şi bostani, şi alte multe, de care se 
minună satul, şi făceam niște bunătăţi de 

mâncări, de vă lingeaţi degetele şi vi se 
umpleă pântecuţul. Da-i vorba că eu mun- 
ceam; şi pe când, la case de'oameni bo- 
gaţi, gospodari, vedeai numai bozărie şi 
spini, cât biserica de înalţi, prin ogrăzi, la 
mine nu găseai un palmac de pământ 
sterp. 

li şi păcat să-ţi baţi joc de pământul pe 
-care Dumnezeu pentru îndestularea. oa- 
menilor l-a urzit. ` 
__ Da eu mai făceam şi alta : dumineca şi 
în zilele de sărbători vă luam cu mine la 
pădure, şi mai de-a joaca, mai de-a trea- 
„ba, culegeaţi şi voi la bureţi, pe cari eu îi 
întindeam pe sfori, şi-i uscam, şi avean: 
iarna o bunătate, nú. alta. 
. i pelângă muncile acestea, aveam vre- 
„me să fac şi boieresc. La praşilă eu ieşeam 
întâi, şi cât se sâcâiau alţii într'o săptă- 
mână, eu topeam în două zile, că eu lu- 
cram, nu mă jucam. 
Noaptea îmi făceam mâncarea pe a 
„doua zi, şi când se mijeă de ziuă, eu eram 
cu voi în mijlocul lanului. Acolo făceam 
amiaza, şi când se întunecă bine, intram 
pe poarta țarinei. Da pe mine nu m'a vă- 
zut nimeni tolănită pe brazdă, cu: gura 
căscată la soare, lenevind ceasuri în- 


tregi. 

Mămuca se mai opreă din povestit şi o 
ai lăsam să se odihnească ; pe oamenii 
bătrâni şi vorba multă îi oboseşte, şi apoi 
iar mai îndemnam la povestit, că tare- 
mi plăceă vorba ei. 

— Nămucă, da îmi aduc aminte, aşă 
ca prin vis, că la casa noastră eră si o ca- 
pră. Ce-i cu capra ceia ? 

Mămuca începeă să râdă. 

— Capra? 

— Da; eră o capră, care dormeă cu 
-noi în bordei. 

Şi iar o păleă râsul. 

— Apoi cu capra aceia îi o poveste în- 
treagă . 

Se codeă, mămuca. Mai, mai, n'ar fi 
vrut să spuie, dar eu ştiam cum stă pri- 

“cina şi o stârneam la vorbă, numai de 
drag ce-mi eră s'o ascult. Ni spusese, de 
multe ori, povestea cu capra, dar ea pe 
semne că uită, şi când o îndesam cu în- 
demnul, n'aveă chip să tacă. 

— Spune, mămucă, spune ce eră cu 
capra. 

"— Apoi cu capra ce să fie, măi băiete ? 
lacă aşă-i cu capra : voi eraţi nişte ţânci, 
şi numai cu borş, şi cu fasole, şi cu bureţi, 
nu v'aţi fi făcut nişte dolofani, de mai 
mare dragul să vă privească cinevă. Mi se 

rupeă inima în mine, când întorcându-må 
cu voi dela câmp, vedeați pe câte o prișpă 
copii linciorându-se în strachina cu lapte, 
şi voi mă trăgeaţi de catrinţă şi ziceaţi cu 
glas tânguios.: 

Inga lapte, mămucăi | 

Eu n'aveam de unde să vă gau lapte, 
că uitasem decând nu mai văzusem vacă 
la casa mea. 

Da iaca într'o zi vine în sat la noi o şa- 
tră de ţigani, nişte lingurari cu plete lungi 
şi cu o droaie de danci, care de care mai 
gol. Țiganii aceia aveau şi o capră cu ei, 
Sătenii noştri spuneau că-i râioasă capra; 
poate să fi avut şi o leacă de râie, dar nu 
se cunoştea. Ţiganii ţineau capra legată 
de roata unei căruţi, dar într'o zi au scă- 
pat-o, şi capra a sărit peste gard, ori a 
găsit o spărtură în gard, nu ţi-oi şti spu- 
ne, şi a intrat în livada boierească, 

Ce vrei să facă o capră în livadă ? S'a 
aninat de nişte hultuane, şi când a prins 
de veste grădinarul, să înebunească, nu 
alta, şi când a adus capra la curte, boierul 
de tot so împuşte. Eu eram la curte, vă- 
ruiam odăile, şi când am văzut pe boier 
că trăgeă oțelele la puşcă, nu ştiu cum am 
îndrăznit să-i zic: 

— PDăruieşte-i viaţa, cucoane, că nu-i 

vinovată capra ; Dumnezeu a lăsat datina 
caprei să trăiască din coaja pomilor. 

~ Mă minunez şi acum de îndrăsneala 
mea de atuncia. ` 

Boierul a lăsat oţelele la loc, s'a uitat la 
mine, şi a zis: 

— Ai dreptate, femeie, îi dăruiesc viaţa 
caprei, iar capra ţi-o dăruiesc dumitale. 

Țiganii mulţumiţi că au scăpat cu atâta, 
au şters putina, iar eu am rămas cu capra, 
şi am avut de unde să vă dau lapte, să nu 
mai tânjiţi după strachina vecinului. 

t*a 

Multe lucruri bune am învățat dela 
mama, în timpul copilăriei. Cât de mic 
eram, se vede că băgam în seamă vorbele 
ei, şi le ţin minte şi acuma. 

Printre copiii satului, mă deprinsesem 
şi eu să vorbesc urât. Cum îi vorba urâtă? 
Parcă nu ştie fiecare ? Dar eu nu puteam 
şti pe vremea aceia, că dacă vorbeam 
cu un copil de seama mea, îl înjuram. Şi 
doar nu-l înjuram cu gând să-l supăr, să-l 
ocărăsc ; ferească Dumnezeu. Il înjuram 
pentrucă aşă eră obiceiul între oamenii 
din tot satul, şi se înţelege că copiii satu- 
aşă ca și cum ia-ş îi spus cuvinte de laudă, 
lui vorbeau cum auzeau pe părinţii lor. 

Biata mamă, însă, foc se făceă, când 
mă auziă înjurând. 

— Măi Pintilie, să nu te mai aud vór- 
bind aşă buruienos, — mi-a zis ea într'o zi, 
când se vede că mă întrecusem cu vorba. 

Eu m'am uitat holbat la dânsa, pentru- 
că nu pricepeam ce-i aceia „vorbă buruie- 
noasă”, l 

— Nu te uită ca un prost la mine. Să 
nu te mai aud înjurând, că am să-ţi îm- 
pung limba cu acul, şi am să presar pe 
ea ardei roşu. Inţelesu-m'ai ? Ce, tu nu 
poţi vorbi ca mine ? Auzitu-m'ai pe mine 
înjurând ca un ţigan ? Crezi că-i frumos 
ceiace faci ? 

Cum credeţi dumneavoastră, că m-aş fi 
putut eu desbără aşă lesne, de un 
obicei atât de înrădăcinat ? Cum să nu 
fi ieşit din gura mea, cuvinte rusinoase, 
şi să nu fi înjurat, când sunt şi astăzi oa- 
meni bătrâni, cari nu au niciun frâu la 
gură, şi ori cu cine ar vorbi, ei înijură. 

Sunt oameni, cari dacă vor să te laude, 
ei te înjură ; dacă vorbesc despre un om 
cinstit şi cuminte, ei îl înjură, şi înjură şi 
pe cele sfinte, când vine vorba despre ele. 

Pe asemenea oameni îi dojiniă rău, bia- 
ta mămucă. 

— Nu vezi tu, îmi spuneă ea, că oame- 
nii aceştia nu au niciun fel de simţire în 
sufletul lor ? |! 


r 

Iaca aşă îmi spuneă mama, la fiecare 
dată când scăpam şi eu câte o vorbă ru- 
şinoasă. 

Imi aduc aminte că odată, în mijlocul 
satului, s'a ciondănit ea cu moş Neculai a 
lui Cosma, tot din pricina vorbei cu înju- 
rături. 

Nu ştiu ce răspunsese, moş Neculai, la 
o întrebare a mamei, care i-a spus aşă : 

— Vezi ce fel de om eşti dumneata, ba- 
de Neculai! Adică dacă vrei să-mi spui, 
că ai fost în târg şi ai vândut o baniţă de 
fasole, apoi trebuie numai decât să înjuri 
fasolele, să înjuri pe nevasta care te-a a- 
jutat să pui sacul în căruţă, să îniuri ca- 
lul care te-a dus în târg, să înjuri pe muş- 
teriul care ţi-a cumpărat fasolele, să în- 
juri pe toată lumea, şi toate celea ? 

Moş Neculai se cam supărase de înfrun- 
tarea mamei, dar ea l-a luat cu binele. 

— Nu te supără, bade Neculai, dar te 
rog să mă crezi că ceiace faci dumneata, 
nu-i bine. Te aude copilul acesta al meu 
cum vorbeşti, şi nu-i frumos: Bade Necu- 
lai, 'omul trebue să se respecte pe sine în- 
suşi, ea să poată cere să-l respecte şi pe 
dânsul alţii. Asta este cea dintâi datorie 
a omului, cât trăieşte pe pământul acesta: 
să se respecte pe sine însuşi. 

Pe vremea aceia, când eram copil, n'oi 
fi înţeles eu ce-i aceia să te respecţi 
pe tine însuţi, dar am fost bine îndrumat 
de sfaturile mamei şi acuma îi mulţumesc, - 
în gând, şi mă rog de Dumnezeu să-i ierte 
toate greşelile. Nu zic să-i ierte păcatele, 
că păcate n'a avut, săraca. 

Acuma înţeleg eu ce însemnează să mă 
respect pe mine însumi, să ne respectăn: 
unii pe alţii. 

Eu n'am învăţat carte la şcoală, că pe 
vremea copilăriei mele nu erà şcoală în 
satul nostru, şi acuma eu ştiu să citesc 
bine, şi pot scrie cum vedeţi, ca să poata 
ceti şi altul scrisul meu. 

Cum am învăţat em carte, am să poves- 
tesc mai pe urmă, că numai când am: 
văzut că-i greu de trăit în lume cu capul 
întunecat, m'am pus eu singur pe învă- 
tat carte, şi am izbutit. Dar iaca asà, fără 
ştiinţă de carte multă, eu am prins câte 
cevă din ştiinţa lumei, şi-mi pare bine că 
pot spune şi altora cele ce ştiu şi ce gân- 
desc eu. 

Ca să te respecţi pe tine însuţi, ar fi să 
te porţi în lume în aşă fel, ca vecinul tău, 
şi chiar străinul necunoscut, care te-ar în- 
tâlni în cale, să te respecte el pe tine. 

Apoi cum ar puteă cinevă să mă respec- 

te când m'ar vedeă umblând rufos şi 
murdar ?. 

De m’ar vedeă umblând aş, ar socoti 
că eu sunt un beţiv, care-mi petrec viaţa 
în cârciumă, unde-mi las şi fundul pungii. 

Și dacă m'ar auzi vorbind, şi aș tot în- 

jură, ce are să creadă un om cuminte des- 
pre mine ? Eu nu uit că dela strămoşii no- 
ştri ni-au rămas nişte vorbe cu tâlc, pe 
care dacă am sta să gândim asupra lor, 
le-am înţelege, am vedeă că au uri rost a- 
dânc. 
" „Ori te poartă cum ţi-i portul, ori vor- 
beşte cum ţi-i vorba”, — aşă ziceau stră- 
moşii noştri. Şi iaca, portul şi vorba ni 
aduc respectul altora. * 

Ştiu bine însă că portul nostru nu tre- 
bue să fie bogat, sau luxos, cum se zice 
pe limba de astăzi, ca să fiu respectat de 
altul. Nu-i nevoie de îmbrăcăminte scum- 
pă, pentruca să fiu respectat, ci de îm- 
brăcăminte curată şi îngrijită. 

Iaca, sumanul meu e vechiu, şi chiar 
când a fost nou, nu aveă cine ştie ce preţ; 
dar eu am acasă o perie de haine, pe care 
a lucrat-o un nepot al meu, la şcoală, şi 
mai înainte de a-mi pune sumanul pe 
mine, eu îl şterg cu peria, şi ies totdeauna 
cu sumanul curat peste pragul casei mele. 

Se întâmplă să-mi anin sumanul în- 
. trun cui dela car, ori în gard, ori fn 
furcă, de, ca omul care munceşte A dacă-i 
anini, sumanul se rupe, cât de cât, dar eu 
nu-l lăs ca să se mărească ruptura. Baba 
mea -ştie să ţie acul în mână, şi ca să câr- 
peşti o ruptură la un suman, nu-i cine ştie 
ce mare lucru, că mi-l cos şi eu singur, 
când baba-i învăluită cu alte treburi. 

Tot aşă şi cu vorba mea, că de când am 
ascultat de sfatul mamei, şi am mai trăit 
şi eu printre oameni străini, eu nu înjur. 

Deaceia îi bine să mai iasă omul .din 
satul lui, să mai colinde lumea, să vadă 
cum trăiesc şi alți oameni şi cum se poar- 
tă între dânşii. 

Pilda este mare lucru. 

„Lucrurile bune pe care le-am auzit eu 
din gura mamei, le-am spus şi copiilor 
mei să le făptuiască, şi ei le urmează în- 
tocmai, pentrucă iau pildă dela mine. 

Unii oameni, când deschid ochii dimi- 
neaţa, ce fac? 

Ştim cu toţii ce fac unii oameni : îşi în- 
jură nevasta şi copiii, înjură cele sfinte, 
înjură vita când o adapă, şi apoi apucă 
drumul spre crâşmă. 

Eu n'am făcut şi nu fac aşă. 

Eu cum am deschis ochii, îmi spăl mâi- 

nile şi fața cu săpun, dau cu pieptenele pe 
cap, şi când îs curat, mă îndrept în spre 
icoane, îmi fac cruce şi zic Tatăl nostru, şi 
înainte de a ieşi din casă, zic „bună di- 
mineaţa” babei şi copiilor, şi când vin în- 
tre oameni, îs cu inima liniştită şi cu cu- 
getul curat ; toţi se uită cu plăcere la mine 
şi mă respectă. 

Dar, pentruca să mă 'respecte alţii pe 
mine, mai întâi mă respect eu pe mine 
însumi. l 

l a 


Imi mai aduc aminte o întâmplare din 
vremea copilăriei mele. 

Intr'o zi vine mama speriată acasă şi 
tremurând. Arsese cevă unui sătean de-ai 
noştri, şi rămăsese bietul om sărac, lipit 
pământului, şi asta numai din pricina u- 
nui copil al lui, care-i dăduse foc casei. 

Copilul nu făcuse pozna asta din pri- 
cepere ori din răutate, ci numai din pri- 
cină că jucându-se cu foc, în jurul casei, 
a scăpat iin cărbune în nişte paie de sub 
şopron, şi cât ai fumă o ţigară, s'a topit 
toată gospodăria creştinului. 

Aşă, nu ştiu cum, ni spusese mama în- 
tâmplarea asta, că eu, fără să fi fost vi- 
novat cu nimica, mă trăsesem lângă col- 
tul vetrei, şi stăteam smerit, ca şi cum eu 
aş fi făcut grozăvenia asia. 

Şi tocmai atunci iaca şi vecina noastră, 
intră pe ușă, se pune fa vorbă cu mama, 
şi uitându-se urât la mine, zice: 

— Ardă-i-ar para focului pe obraznicii 
de copii, că ei au adus atâta nenorocire 
pe casa bietului Tănase. 

Tănase eră omul căruia îi arsese casa. 

Mamei, se vede că i-a fost milă de sme- 
renia mea, venită aşă pe nedreptul, şi a 
început să-i spuie vecinei : 

— Lelică Marandă, mare păcat facem 
noi, că nu ştim să ni creştem copiii. Eu, 
îţi spun drept, de multe ori, când trec prin 
sat, şi dau cu ochii de unii copii, îmi în- 
torc capul în altă parte, să nu-i mai văd, 
şi bătrână cum sunt, lăcrămez de durere, 
şi parcă mi-i ruşine de mine însămi. li 
vezi că stau pe uliţa satului, băieţi şi fete, 
mai mult goi decât îmbrăcaţi, şi-s mur- 
dari, încât şi porcii parcă se ruşinează de 
murdăria lor. In praful drumului, fac cele 
mai neînchipuite obrăznieii şi necuviinţi. 
Când trece vreo căruţă pelângă ei, se iau 
la goană după ea, răcnind ca nişte ieşiţi 
din minte. Şi fac nişte sălbăticii, cum nu 
s'au mai pomenit pe lume : se urcă în po- 
mii depe marginea drumului şi rup 
crengi, aruncă pietre în păsările din curți- 
le oamenfior, pe casele oamenilor, sparg 

geamurile, mă rog cevă ne mai pomenit. 

Aceşti copii răi, nu au nicio creştere. 

Noi ne închipuim, că dacă ni-a dat 
Dumnezeu un copil, datoria noastră este 
numai să-i dăm o ţoală, ca să-şi acopere, 
goliciunea, şi un dărâb de mămăligă, să-şi 
astâmpere foamea, şi încolo nu mai avem 
nicio datorie faţă de dânşii. 

Ne închipuim, că trebue să ni lăsăm o- 
draslele în grija lui Dumnezeu. 

Cu asta păcătuim tare mult. 

Copilul este în mâinile noastre ca un 
bulgăre de ceară : poţi să faci din ea, tot 
ce vrei. i 

Ce nu poţi face din ceară ? 

„Poţi face o cruce de pus pe pieptul 
mortului ; poţi face o lumânare de seu 
la biserică, iar dacă eşti o leacă de meşter 
poţi face din ceară şi un chip. 

Poţi face un chip de înger, dar poli 
face şi un chip de bou, ori de măgar, pre- 
cum poţi face şi un chip de drac. 

Tocmai aşă putem face şi noi din copiii 
noştri : ori scoatem din ei oameni folosi- 
tori omenirei, ori scoatem nişte răi, nişte 
hoţi, nişte draci. 

Lelicăt Marandei nu-i prea veniau la 
îndemână vorbele mămucăi, pentrucă a- 
veă nişte copii mai răi decât dracii, şi diu 

pricina asta, măcar că eram vecini, mama 
nu.ne prea : îngăduiă să ne jucăm cu 
dânşii. 

Eu, ascultând cuvintele mamei, mă fă- 
ceam tot mai mititel, şi tot mai. mititel, 
lângă vatră, şi mi se păreă că se scurge 
-tot sângele din mine. 

Mama va fi băgat de seamă că mă în- 
gălbenisem ca lămâia, şi mwa chemat lân- 
gă aana. 


M'a luat în brațe, ma desmierdat pe 
cap, şi nu ştiu cum să spun eu, că am sim- 
tit atunci dragostea ei de mamă. 

Am povestit eu, odată, întâmplarea 
asta, unui cunoscut al meu, şi el mi-a răs- 
puns că nu. am dreptate să cred aşă, pen- 
trucă dacă Dumnezeu va vroi ca copilul 
meu să fie un om de seamă, va fi, iur dacă 
va vroi Dumnezeu ca să fie copilul meu 
un ticălos, de aş umblă eu cu creştetul pe 
pământ, n'am să-l pot îndreptă. Impo- 
triva voinţii lui Dumnezeu noi nu ne pu- 
lem pune ; niciun fir de păr nu se mişcă 
fără ştirea şi voinţa lui Dumnezeu. 

Vorbele acestea mă cam Dupa pe 
gânduri. 

Aşă trebue să fie, ziceam eu în gândul 
“meu ; Dumnezeu rânduieşte toate cum tre- 

bue să se îndeplinească pe pământ ; vo 
ințą lui noi n'o putem înfrânge. ` 

~ Maï pe urmă, însă, am văzut că tot 
mama avusese dreptate. á 

Şi uite 'cum m'am încredinţat eu despre 
asta. 

Eram gospodar, la casa mea, în pă- 
mântul meu, şi mă prinsese dragul să-mi 
fac şi eu un colţ de livadă cu pomi fruc- 
tiferi. Voiam să am şi eu o cireaşă, un 
măr, o pară, să nu umblu cerând dela 
alţii. 

Dar cum să sădesc eu o livadă ? că nu 
ştiam meşteşugul acesta. 

Am întrebat pe unii, pe alţii, şi am fă- 
cut şi eu cum; am văzut în satul vecin, la 
un fruntaş. 

M'am dus în al treilea judeţ, că numai 
acelo eră o şcoală de pomi, şi mi-am adus 
nişte altoi de-o frumuseţă. Am dat bani 
mulți pe ei, nu-i vorbă, dar am adus lu- 
cru bun. 

Asta eră într'o primăvară. 

Am făcut eu gropi, am sădit atoii, şi a 
-dat Dumnezeu o primăvară ploioasă şi 
-Sau prins toţi, până la unu. 

Și era o minunație altoii mei. Crescuse- 
ră drepţi ca lumânările, şi parcă săltaw 
din pământ văzând cu ochii. - 


www.digibuc.ro 


— 30 — 


Cât ştiusem să fac, făcusem, şi acuma 
aşteptam voia lui Dumnezeu, ca să culeg 
roadele. j 

Am aşteptat un an, doi, trei ani, dar al- 
toiaşii mei roade nu-nii dădeau. Asta nu 
mar fi supărat aşă de mult, pentrucă îmi 
spusese mie grădinarul dela curtea boie- 
rului că până la al patrulea an să nu mă 
gândesc la roade, dar mă secà la inimă, 
când vedeam ce groază de pomi am eu în 
livada mea şi' zăriam, în grădina curții, 
mândreţa pomilor puşi în acelaş an şi a- 
duşi dela aceiaş şcoală de pomi. 

Ai mei erau ca vai de ei: strâmbi, su- 
ciți. Toți erau bolnavi, li crăpă coaja, li 
cădeà frunza, în mijlocul verei ; ici o cra- 
că lungă şi subțire, dincoace un ciot cu 
modâlci ; mă rog, îmi erà silă să mă uit 
la ei. 

Mai pe urmă am aflat eu pricina, pen- 
tru care erau aşă de frumoşi pomii din 
livada boierului, sădiţi odată cu ai mei: 
grădinarul a ştiut cum să-i crească. 

El, când i-a sădit, nu i-a lăsat să crea- 
scă aşă cum apucă ei; el umblă cu o cus- 
tură dela pom la pom, tăiă din crengări- 
tul care nu creşteă bine, dupăcum învă- 
tase din carte; legă rămurelele care se 
strâmbau, punându-le proptele. 

Grădinarul ştiă meşteşugul cum se 
cresc pomii, şi după sfatul lui, am scos din 
rădăcină toată boala din livada mea, am 
sădit alţi altoi, i-am îngrijit cum mă în- 
văţase el, şi acuma, slavă Domnului, am 
o livadă cum nu găseşti la niciun sătean ca 
mine, de ai colindă ţinutul nostru în lung 
şi în larg. l 

Şi am să vă mai spun una. 

Când mi-am întemeiat eu gospodăria, 
am avut o vacă de zestre. Dar ce vacă? 
Eră vacă pentrucă aveă patru picioare, 
coadă, coarne, încolo o întreceă o capră. 
Vai de vaca mea ! Pe când vacile boieru= 
lui... ce frumuseţă ! ; 

Pentruce ? 

Apoi am văzut eu pentruce : pentrucă 
eu nu ştiam cum să cresc o vită, şi făceam 
dupăcum vedeam că fac toţi din satul 
meu. 

Noi ţinem vacile cum dă Dumnezeu, 
Chiar dacă le dăm la un taur de soi, dar 
viţelul rămâne prizărit, pentrucă nu are 
nicio îngrijire. Noi nu avem grajduri pen- 
tru vite, le ţinem în murdărie, nu le sece- 
lăm, nu le hrănim, nu le adăpăm. Noi ni! 
închipuim, că dacă trimetem vaca la păs- 
cut în islaz, unde poate doar să roadă pă- 
mântul, apoi am hrănit-o. Ce vrem noi să 

ştim că o prăjină de luţernă dă hrană cât 
o falce de iarbă. 

Acuma 's'a schimbat treaba şi la mine, 
şi în fiecare an iau medalii, la expoziţie, 
pentru vitele mele. 

- Acuma] ştiu cum se creşte o vită. 

Apoi, dacă un pom şi dacă un vițel tre- 
bue să fie crescut bine, pentruca să fie fo- 
lositor, cum să ni închipuim noi că poale 
să fie altfel pentru un om. 

Dupăcum trebuie să şti să creşti un pom 
şi o vită, mai presus trebue să ştii cum 
să-ţi creşti un copil. 

Cam ce însemnează să creşti un copil., 
nu-i mare lucru de priceput. 

Copilul este ca o mlădiţă : dacă o laşi îu 
voia ei, se strâmbă, se suceşte; copilul, 
dacă nu-i privighezi, prinde apucături re- 
le, şi cu ele rămâne toată viaţa. 

Şi părinţii sunt tare vinovaţi, când copiii 
lor se aleg nişte răi. 

- Depildă, dacă vine copilul acasă cu o 
ceapă smulsă din grădina altuia, ori cu un, 
măr furat din livada altuia, părinţii lui, 
înloc să-i tragă o bătaie şi să-l înveţe că 
nu trebue să fure, ei socotesc că copilul lor 
este foarte isteţ, şi râd de fapta lui. Dar 
asta-i rău, rău de tot, pentrucă cine fură 
azi un ou, mâine fură un bou, şi copilul a- 

cesta care umblă pândind, ca să şteargă 
lucrul altuia, are apucături tâlhăreşti, şi 
mare lucru să nu-şi facă şi el o parte de 
viaţă în puşcărie. 

Eu aşă am socotit: sunt dator să-mi 
hrănesc copilul şi să-l îmbrac, dar faţă cu 
ei mai am o datorie sfântă: trebue să-i 
dau creştere bună ; lucrul acesta l-a fă- 
cut şi mama cu mine, şi eu, după pilda ei, 
am făcut tot aşă cu copiii mei. 

Dar, iată, sunt oameni cari se fac, că 
nu pricep lucrurile acestea. 

Bunăoară cumătrul Neculai. 

li spuneam eu că trebue să ne deprin- 
dem a da creştere bună copiilor noştri, și 
el mi-a răspuns aşă : 

— Cumetre Pintilie, înţeleg eu ce vrei 
să spui d-ta, şi nu-i rău cum zici, dar mi 
se pare că ni ceri nişte lucruri pe care noi 
sătenii nu suntem în stare să le facem. 

Eu m'am minunat de vorbele cumătru- 
lui Neculai, şi l-am întrebat ce crede el 
că înţeleg eu. 

— Să dăm creştere bună copiilor no- 
ştri, nu-i treabă aşă uşoară — mi-a răs- 
puns el. Aud că pela oraşe se aduc anu- 
me profesoare, de prin ţări străine, ca să 
deie creştere copiilor târgoveţilor ; d'apoi 
noi nu avem averi, ca să plătim lefuri 

pentru creşterea şi educația copiilor. 
Cum crezi dumneata că aş puteà eu, ori 
nevasta mea, să mă țin toată ziulica de 
poalele copilului, ca să-l privighez la fie- 
care pas să nu cumva să crească strâmb, 
ca mlădița copacului ? Atunci ar trebui 
să nu mai fac altcevă pe lume, şi după- 
cum ciobanul se ţine de oile lui, să fiu şi 
eu cu ochii numai asupra copilului. 

La asta eu i-am răspuns cumătrului 
Neculai : 

— Iaca n'ai dreptate, cumetre, pentru- 
că nu m'ai înţeles. Dar ce însemnează să- 
ți creşti copilul ? Crezi că prin vorba asta 
eu te îndemn să te ţii de călcâile lui ? Nu, 
cumetre. Dacă d-ta ţi-i învăţă copilul ca 
în fiecare dimineaţă, când iese din culcuş, 
mai întâi să se spele curat, să se pieptene 
frumos, să vie să-ți sărute mâna, dumi- 
tale şi mamei lui să zică „bună diminea- 
ţa” fraţilor şi surorilor, să se închine sme- 
rit înaintea icoanelor, dacă ai în casă, şi 
dacă-i copil de şcoală să plece cuminte, 
fără să bulgăerască pe alţi copii, fără să 
se anine de gardurile oamenilor, fără să 
facă năzbâtiile depe lume ; dacă-i vei în- 
văţă să nu ïa în râs pe cei bătrâni, ci să-i 
respecte, precum să respecte şi avutul 
altuia, dacă-i vei da astfel de învățături 

bune, se chiamă că i-ai dat o creştere 
bună. ` 

Cumätrul Neculai se scărpină în cap, în 
semn că parcă începe a veni la vorba mea. 

lar eu am mai zis: ' 

—- Pentru asta n'ai nevoie să te ţii de 
paşii lui, precum zici d-ta. Pildă să-i dai, 
cumetre Neculai, căci ştii vorba bătrâ- 
nească : „capra sare masa, iada sare ca- 
sa”. Copilul face tot ceiace a văzut la pă- 
rinții lui. Dacă el te va vedeă pe d-ta că 
vii dela cârciumă pe două cărări, şi când 
intri în casă, înjuri ca la uşa cortului; 
dacă te va vedeă că trecând pe drum rupi 
pomi depe marginea şoselei, şi când treci 
pelângă un lan de porumb, te cobori din 
căruţă şi rupi la porumb ca din munca d- 
tale, se chiamă că furi ; dacă te va auzi 
înjurând mereu, pe profesor, pe popă, pe 
jandarm, pe toată lumea, pe mama lui, pe 
sora lui, pe icoana din casă, pe biserică, 
pe sfinţi, pe cruce, pe Dumnezeu, precun: 
ai obiceiul, tot aşă are să facă şi copilul 
d-tale, pentrucă aşă fel de creştere îi dai. 
Mlădiţa, cumetre Neculai, mlădiţa, ori 
bulgărul de ceară de care ţi-am pomenit 
eu. Laşi mlădiţa să crească în voia ei, şt 
din bulgăre de ceară, în loc să faci un chip 
de înger, ticlueşti un chip de drac. Asta-i, 
cumetre Neculai, toată piatra cea scumpă 

pe care d-ta nu o poți găsi. Mare lucru îți 
cer eu ca să zici că dai creştere bună co- 
piilor ? 

Cumătrul Neculai n'a avut încotro, şi a 
răspuns : 

— Nu'i mare lucru, cumetre Pintilie. 

— l-am răspuns şi eu: 

— Apoi dacă nu-i mare lucru, însem- 
nează că-l poţi face şi d-ta, şi toţi ceilalti 
săteni. Decât să mai ştii un lucru: d-ta 
poţi să dai pildă copilului, dar el poate să 
vadă fapte rele la altul, şi pentrucă omul, 
din firea lui, este mai mult înclinat spre 
cele rele decât spre cele bune, datoria d- 
tale de tată este să vezi ce fel de apucă- 
turi are copilul, şi să privighezi ca nu- 
cumvă să apuce pe drumul cel greşit. Lu- 
crul acesta îl vezi, fără să stai la pândă, 
ca la urs, şi ca să-l îndrepţi, de multe ori 
are să fie nevoie să-ți pedepseşti copilul. 
Să-l pedepseşti, zic eu, dar să nu-l svân- 
tezi în bătăi, precum fac unii părinţi. Că 
am văzut copii schilodiţi şi băgaţi în boale, 
de părinţii lor, cari nu se mai uită unde 
dau, şi cu ce dau, în copiii lor. 

Pedeapsa pentru un copil este şi vorba 
bună, este dojana, şi dacă ajungi la nevo- 
ie, îi mai poţi da şi câte o bătaie, că băta- 
ia-i din rai, dar nu bătaie tâlhărească. 

Şi să nu uiţi, cumetre Neculai, că da- 
toria părinților este să-şi crească bine co- 
piii, cum ţi-am spus până acuma. 


* 
* * 


M'am luat cu alte vorbe, dar n'am ui- 
tat că trebue să vă spun şi altcevà din vre- 
mea copilăriei mele. d 

Intr'o zi, mă ia mama lângă dânsa, mă 
Jdesmiardă pe cap şi-mi zice : 

— Pintilie, dragul mamei, tu eşti acu- 
ma băet mare; cu voia lui Dumnezeu 
Sfântul, iaca împlineşti nouă ani, de acu- 
ma se cuvine să-ţi câştigi şi tu hrana, şi 
să fii de ajutor şi fraţilor tăi. 

De unde să pricep eu restul vorbelor 
mamei: Cum să pricep eu ce-i aceia, că 
trebue să-mi câştig hrana ? 

— Ce zici tu? mă întrebă mama, si 
parcă am zărit o lacrimă sub pleoapele ei. 

— Ce să zic eu ? cum ştii „netă“, mă- 
mucă. 

„Netă“, aşă ziceam eu, peatunci, în- 
Joc de „dumneata”, precum. zic astăzi. 

A văzut şi biata mamă, că n'are cu cine 
să se puie la sfat, şi a făcut cum trebuiă 
să facă dela început. 

Ma îmbrăcat cu o cămăşuită măi cu- 
rată, pesie ițăraşi, mi-a pus căciuliţa pe 
«ap şi m'a luat cu dânsa. a 

Mie mi se cam strânsese inima, că niz 
stiam unde mă duce şi ce are să se întâm- 
ple cu mine. 

Mergeam desculț, în urma ei, că nu a- 
veam opinci, iar altă încălţăminte nu se 
vedeà în satul nostru. Stăpânul moşiei şi 
vătaful dela curte umblau cu cizme, ba şi 
popa satului, iar ceilalţi purtau opinci, și 
femeile umblau desculţe, unele chiar şi: 
iarna. 

M'a dus mama la curtea boierească. 

Acolo, cum am intrat pe poartă, a nă- 
vălit asupra noastră o potaie de câini, şi 
credeam că de acuma sa isprăvit cu mi- 
ne. M'am vâriît în catrința mamei, şi când 
am scăpat de primejdia care credeam că 
mă ameninţă, m'am trezit înaintea unu: 
boier cu barbă, care fumă, pe un scaun 
din cerdac. 

Aista-i Pintilie ? a întrebat el pe mama. 

— Aista-i, sărut mâna, a răspuns. 
mama. 

— Să-ţi trăiască. 

— Sărut mâna. 

Boierul se uită la mine, zâmbind. 

— Ei, măi Pintilie, te prinzi tu în sluj- 
bă la mine ? 

Cum să îndrăznesc eu să deschid gura. 
înaintea unui aşă de mare boier ? 

Slujba mea a fost să păzesc gâştele. 

Decât eu cred că m'a luat boierul în sluj- 
ba lui, nu pentrucă aveă nevoie de mine, 
ci mai mult ca să vie în ajutorul mamei, 
„care lucră şi la curtea boierului. 

Eu nu ştiu dacă voiu fi avut vreo leafă, 
dar acuma îmi dau socoteală că mâma a 
avut folos din munca mea, că scăpase de 
o gură la mâncare şi de îmbrăcăminte. 

Eră în primăvară, înaintea Paştelor, şi 
eu venisem la slujbă numai în cămăşuică 
şi desculţ, iar a doua zi m'am pomenit cu 
un mintenaş în spate şi cu opinci. 

Mam deprins şi cu păscutul gâştelor, 
şi am petrecut primăvara şi vara pe ta-. 
lanca satului, şi pe malul pârâului. Mai 
veniau băeţi din sat, şi băteam mingea, şi 
scoteam grieri din pământ, şi făceam mo- 
rişti care se învârteau pe apa pârâului, 
pe când gâştele îşi căutau de treaba lor, în ; 
cârdul de peste o sută, câte erau sub stă- 
pânirea mea. 

Toamna, când n'a mai fost chip de pă- 
scut gâştele, m'a pus boierul la alte tre- 
buri prin curte, şi ca să nu mai lungesc 
vorba, am muncit eu, la curtea boierească, 
până ce am ajuns la vârsta de şaptespre- 
zece ani. Eram acuma flăcău mare, şi se 
vede că boierului îi plăceă cum îi învâr- 

team eu treburile, că într'o zi ma chiemat 
în cerdac unde fumà el din ţigară, şi mi-a 
zis : 

— Pintilie, te văd că eşti băet vrednic 
şi credincios, de când trăeşti Ja curtea 
mea, nu am simţit nicio apucătură rea la 
tine şi cinstea ta am pus-o eu la încerca- 
re. Eu vreau să scot din tine un om cu 
stare, să faci cinste şi familiei tale şi satu- 
lui tău. Vreau să răsplătesc munca şi cin- 
stea ta. Iaca, pentrucă Tudose a îmbătrâ- 
nit, şi nu mai poate duce slujba de fecior 
boieresc, te pun pe tine în locul lui. Eşti 
tânăr ; ai sub tine slujbaşi mai bătrâni, 
dar eşti deştept şi cumpătat, şi în vorbele 
şi în faptele tale, şi sunt încredinţat că ai 
să ştii cum să te porţi, şi ai să împaci pe 
toată lumea, şi am să fiu şi eu mulțămit 
de slujba ta. 

Drept să spun, mie mi-au dat lăcrămile 
în ochi; am simţit, nu ştiu cum, că mi se 
moaie inima, şi mam repezit la mâna 
dreaptă a boierului şi i-am sărutat-o. 

Peatunci aşă eră obiceiul în satul nos- 
tru, ba chiar în toată Moldova tot aşă erà. 
Sătenii respectau pe proprietarii moşiilor 
pe care trăiau, şi chiar oameni bătrâni să- 
rutau mâna boierilor. 

Eu cred că nu-i o înjosire şi niciun semm 

de umilinţă ceiace am făcut eu atunci, că 
i-am sărutat mâna. 

Datoria oricărui om este să respecte 
pe alt om, şi faţă cu un boier ca acela 
care eră şi mai în vârstă decât mine, însu- 
rat şi cu copii ca mine de mari, cum aş fi 
putut eu să-mi arăt respectul ce aveam 
pentru el? 

P'apoi, eu văd în lumea cea mare a târ- 
gurilor, că oameni cu barba albă sărută 
mâna tuturor femeilor, ba până şi unor 
«copile, şi nimeni nu se simte umilit şi în- 
josit, ba din potrivă, parcă li face şi lor 
cinste să poată sărută mâna unor cu- 
*coane. 

Dar să mă întorc la povestea mea. ; 

Boierul a fost şi el mulţămit de ceiace 
se întâmplase, şi am băgat de seamă, că şi 
ochii lui se cam umeziseră, şi a zis: 

— Pintilie, o falce de pământ, arată şi 
grăpată cu vitele mele, şi sămănată cu să- 
mânţa mea, ai pe fiecare an; mai ai o 
falce de iarbă în şes, şi două vite în scu- 
zeală de imaș. 

Două vite în scuteală ! ' 

Da eu nu aveam nici coadă de vită. 

Am crezut că ori îşi bate joc de mine, 
ori nu ştie cât sunt eu de sărac. l 

Dar el, Dumnezeu să-l ierte, ştiă bine că 

aveam numai câte erau pe mine, şi mi-æ 
spus aşă : l 

— Şi ca să ai ce duce la imaş, Pintilie, 
îti dăruesc pe Joiana, care-i a fătà, şi s'o 
stăpâneşti sănătos. 

Imi venià să cad din picioare, şi nu-mi. 
puteam stăpânì lăcrămile. 

I-am mai sărutat odată mâinile, şi când 
dau să cobor scările, boierul mă chiamă 
înapoi şi-mi spune : 

— Ascultă, Pintilie ; tu, de acuma, ai. 
să locueşti în căsuţă cu mama ta, şi că- 
suja ceia trebue meremetisită. Să trimeţi. 
la pădure să aducă pari şi nuiele, şi să pui 
argaţii să îngrădească tot locul din jurut 
căsuţei. Şi când s'or mai isprăvi din treburi 
să jei lemnăria ce ţi-a trebui, ca să faci a-- 
colo un şopron, să ai unde să-ţi ţii vitele.. 

Din ziua aceia, pe care n'am s'o uit până 

ce voiu intră în mormânt, a început şi li- 
niştea pentru mama, săraca, şi înstărirea. 
mea. 
O falce de pământ, muncită cum ştiane 
eu că trebue muncit pământul, îmi da ma: 
mult păpuşoi decât ni trebuiă pentru 
hrana gurilor câte eram în casă, şi din 
Joiana, dăruită de boierul meu, Dumnezeu 
să-i dăruiască odihnă sufletului, am făcut 
cârdul de vite care mugesc astăzi a bogăţie 
în ocolul meu. l 

Acuma stau eu şi mă întreb: am avut 
moroc ori minte, atunci când am pus te- 
melia unei vieţi aşă de înfloritoare ? 

Și n'am să stau mult pe gânduri, şi am 
să răspund hotărît! că : am avut minte. 

Pentruce la vârsta de nouă ani, ma 
Juat la curtea lui boierul din satul nostru? 
Pentruce m'a ales pe mine, dintre toţi co- 
piii satului ? 

Imi dau seama pentruce : pentrucă ma- 
ma a avut minte şi a ştiut cum să mă crea- 
scă. Eu eram cuminte, adică am fost fă- 
cut cuminte de mama, care într'una ni 
«lădeă sfaturi bune, şi sfaturile ei le întă- 
reă cu pilda faptelor ei. 

Cât am fost eu copil, n'am zis un cu- 
vânt de rău, ori o vorbă de ocară către ni- 
‘meni ; nu m'am atins de un capăt de aţă 
al altuia ; am respectat persoana şi ave- 
rea altuia. 

Despre faptele şi despre purtările rele 
:ale unui copil, se zvoneşte ca şi despre ale 
unui om în tot locul; despre faptele şi 
«despre purtările bune, se aude mai puţin, 
dar se aude. 

Satul întreg ştiă că feciorii lui Toader 
„Albăstrel se deosebesc de ceilalți copii, şi 
a Întrat şi în urechile boierului vorba asta, 
Şi am auzit eu pe oamenii din curte spu- 

nând că boierul, când îşi probozeà copiii, 
li spuneă că mai bună creştere au cei din 
bordeiul văduvei lui Alhbăstrel, decât ai 
lui. 

Cât am fost în slujba lui, la păscut gâş- 
tile, aş fi putut şi eu să mă ţin de drăcii, 
dar am avut minte, şi m'am ţinut de sluj- 
bă, şi nu m'am întors niciodată, seara, la 
curte, cu vreo gâscă lipsă din cârd, ori 
oloagă. 

Treaba asta o vedeam eu Ja alţi copii ca 
mine, cari păzeau şi ei câte cinci, şase gâş- 
te ; câte păsări de acestea nevinovate ră- 
mâneau cu doi, trei boboci numai, pen- 
trucă obraznicii de copii aruncau în ei cu 
pietre, ca să-i întoarcă înapoi, când se în- 
„dreptau depe toloacă, şi câte gâşte naw 
rămas fără picioare. 

Eu mi-am îndeplinit datoriile mele de 
om în societate, chiar din frageda copi- 
lărie. 

Mama, când am intrat eu în slujba mea 
de păzitor dą gâşte, mi-a zis: 

— Pintilie, dragul mamei, ține minte 
ce-ţi spun eu : tu acuma se chiamă că in- 
tri în slujbă, adică îşi pune boierul încre- 
derea în tine, când îţi dă în paza ta cârdul 
acesta de gâşte. Să nu crezi tu că-i glumă. 
Tu ai răspundere, să nu se piardă niciun 

boboc, nicio gâscă, să nu le ologeşti, să le 
păzeşti ca şi cum ar fi ale mele. Ii mare 
lucru, Pintilie dragă, să aibă cinevă încre- 
dere în tine, şi-i mare păcat să aduci pa- 
gubă prin fapta ta, unui om care-şi pune 
încrederea în tine. Dacă te simţi în stare 
să-ţi îndeplineşti slujba asta cu credinţă, 
rămâi în ea, iar dacă nu ai destulă minte, 
şi ai puteă să mă faci de ruşine, mai bine 
rămâi acasă, 

Aşă mi-a spus mama, şi de sfatul ace- 
sta al ei m'am ţinut toată viaţa. 

Am fost cinstit ; cinstea este cea mai 
mare podoabă a omului. 

Ce n'aş fi putut face eu, când toată a- 
verea boierului eră pe mâna mea | Aş fi 
putut să ies bogat în câţivă ani, dar aş fi 
putut înfundă şi puşcăria. Dar eu mam 
ferit să mă ating de un pai care nu eră 
al meu, pentrucă un ban furat din punga 
cuivă, îi alungă şi banii dobândiţi cu mun- 
ca lui cinstită. 

Am văzut eu cum lucrau alţi feciori boie- 
reşti pe moşiile date în căutarea lor. 

Eră doar un fel de regulă, că leafa vă- 
tafului trebuiă să iasă din prăjină. 

Ieşià din prăjină, adică măsurătoare, că 
dacă luă un ţăran o bucată de pământ cu 
plată, dela proprietar, cel care-i măsură 

locul, scoteă o prăjină ori două mai mult, 
iar când lucră pământul, pentru proprie- 
tar, la măsură ieşiă o prăjină ori două 
mai puţin. 

Lucrul acesta eu nu l-am făcut nicio- 
dată ; eu n'am putut să fur pe sătean îu 
folosul proprietarului, şi nici din al pro- 
prietarului eu n'am ciupit cât e negru sub 
unghie. 

Dacă aş fi urmat pilda altora, aş fi fost 
necinstit, şi mai bine să mor în şanţuri, ca 
un netrebnic, decât să mă simt cu cugetul 
încărcat cu fapte necinstile. 

Şi cu cinstea mea am dus-o bine în lu- 
me. Cu cinste am agonisit ceiace am la 
casa mea, şi când îmi voiu da sfârşitul, 
copiii mei vor moşteni dela mine cea mai 
mare avere pe care o poate lăsă cinevà : 
vor moşteni un nume de om cinstit. 

Și cu asta mă mândresc. 


Multe lucruri bune am aflat eu între 
oamenii cu cari am copilărit, şi dintre cari 
nu ştiu de mai este unul singur în viaţă, 
afară de mine. 

Dela un unchiu al meu, loan Careja, 
care pe vremea aceia eră bătrân de tot, am 
prins eu cunoştinţă despre datoriile pe 
care le are un om către ceilalţi oameni cu 
cari trăieşte 

Is mulți ani deatunci, dar parcă a fost 
ieri, aşă de bine țin minte cele ce s'au pe- 
irecut. ! 

La casa lui Neculai Onofrei, un vecin al 
nostru, stăteam de sfat mai mulți săteni, 
între care şi moş Ion Careja, cel mai bă- 
trân şi cel mai fruntaş din satul nostru. 

Moş Ion Careja erà un om tare cum se 
cade. In tot satul lui, şi de jur împrejur, 
cale de poşte întregi, el eră cunoscut şi ïu- 
bit de toţi sătenii. Şi până şi la oraş mer- 
sese vorba despre dânsul, şi pretutindeni 
moş Ion Careja eră dat ca pilda omului în- 
țelept. 

Și cum Dumnezeu să nu fi fost aşă de 
iubit şi respectat, moş Ion Careja, când 
cu greu, sar mai puteă găsi un altul de 
potriva lui ! 

Că dacă te uitai la el, cum se purtă îm- 
brăcat, îţi eră mai mare dragul. 

Cămaşa lui eră albă ca laptele, şi prin- 
tre creţii iţarilor lui nu vedeai un fir de 
praf, nici alte murdării, ca la alţii, cari nu 
ştiu ce-i aceia, să-ţi ţii o haină curată. 

Sumanul lui, măcar că eră vechiu, dar 
eră curat, şi pela mâneci nu spânzură 
destrămătura ţesăturii, şi nici pela poale. 

Pălăria, când o purtà vara, nu erà so- 

ioasă şi îmbâcsită de praful drumului, că 
moş Ion ştiă să-i curețe petele cu peria. 

Iarna, când îi vedeai căciula, credeai că 
atunci eră scoasă dela căciular, pe când 
el o aveă de ani şi ani de zile, dar ştiă să 
şi-o Icureţe. Dacă vineă primăvara, moş 
Ion nu-şi aruncă, bunătate de căciulă, pe 
cine ştie unde, pe sub pat, ori pe o po- 
liţă, ci o învăleă binişor în hârtie, ori în 
o pânzătură, şi o păstră în ladă, cu alte 
lucruri de ale iernei. 

Lângă moş Ion Careja nu-ţi eră scârbă 
să stai. Că el, când vorbeâ cu cinevă, nu 
scuipă printre dinţi, precum au unii acest 
obicei urît, şi nici nu-şi suflă nasul între 
degete, şi nici nu făceă alte lucruri gre- 
ţoase. Moş Ion purtà batistă, frumos cu- 
sută de nevasta lui, şi albă ca o foaie de 
hârtie, şi cu batista își ştergeă sudoarea, 
când îi eră cald, şi-şi ştergeă nasul. Dege- 
tele, ziceă moş Ion, îs făcute ca să iau na- 
fura cu ele şi să duc mâncarea la gură, 
dar nu să port spurcăciunile acestea, pe 
care trebue să le ascunzi de privirea oa- 
menilor. 

Moş Ion Careja vorbiă limba românea- 
scă aşă cum o apucase dela părinţi, şi vor- 
biă frumos, pentrucă nu făceă, cum fac 
tinerii de astăzi, cari când se întorc din 


www.digibuc.ro 


— 49 — 


armată nu li mai înțelege nimeni vorba în 
satul în care sau născut şi au trăit toată 
iinereţa lor. El nu stâlcea cuvintele, cre- 
zând că-i mare cinste să vorbeşti pe sub- 
tire, fără să ştii singur ce zici. Şi apoi, a- 
fară de asta, moş Ion, nu obişnşuiă, cum 
fac mare parte dintre săteni, să rostească 
anereu cuvinte ruşinoase, şi să înjure. 

- Gura şi graiul ni sunt date, spuneă moş 
Ion, ca să. mulțămim lui Dumnezeu pen- 
tru toată bunătăţile ce a vărsat asupra 
noastră, pentrucă ni-a dat viaţă şi ni-a 
pus să trăim sub strălucirea stelelor, la 
„căldura soarelui şi în mirosul florilor. Gra- 
iul ni-i dat ca să ne înţelegem între noi 
«despre nevoile vieţii, dar nu ni-i dat ca să 
vorbim prostii şi la fiecare vorbă să înju- 
răm. 

Aşă fel de om eră moş Careja. 

Pe când sfătuiau, în de ei, la casa lui 
Neculai Onofrei, începe unul să spuie des- 
pre păţania lui Simion, care fusese făcut 
cu ouă şi cu oţet de vecinul său, dela o 
sfadă pentru un gard. 

— L-a făcut de râsul satului, spuneă 
povestitorul, pe Simion al nostru. Ce nu 
i-a spus ? I-a adus. aminte şi despre cei 
cari i-au murit cu o. sută de ani în urmă, 
şi l-a făcut ticălos şi păcătos, şi i-a spus 

cum părinții lui au furat nişte cai, i-a spus 
despre sora lui, care a fugit dela casa băr- 
batului cu un târâie-brâu; mă rog, n'a ră- 
mas neam de neamul lui neînjurat şi ne- 
ponegrit, de se făcuse Simion al nostru 
roşu ca o gotcă, şi un cuvânt nu mai pu- 
teă să rostească. 

Cei cari ascultau făceau haz de păţaniu 
lui Simion, ! şi râdeau pe sub mustăţi. 

"Lui moş Ion, nu-i plăceă treaba asta, și 
cât povesteă celalt, moş Ion dădeă mereu 
din cap, în semn de mustrare şi la urmă 
nu s'a mai putut ţineă şi a început şi el 
să spue ce gândeă. 

— Iaca, eu nu râd de cele ce spui d-ta, 
şi mai degrabă aş plânge, zise moş Ion. 

Iţi dai seama de ce faptă nelegiuită a 
făcut voinicul dumitale ? 

Dacă ţi-ai da seama, mai râde. 

Mă rog, eu sunt om, și am o mulţime 
de datorii pe care trebue să mi le îndepli- 
nesc. 

Am datoria de a-mi creşte copiii, am da- 
toria de a trăi bine cu toată lumea, şi câte 
datorii nu avem noi în lume ! 

Nu vorbesc de datorii băneşti, pe care 
le-am aveă de plătit ; vorbesc despre da- 
toriile pe care le avem ca -oameni în so- 
cietate. 

Dar dacă am eu datorii, oare să nu am 
niciun drept ? 

Se înţelege că am şi drepturi, şi anu- 
me : am atâtea drepturi câte şi datorii. 

Dacă am datoria să-mi cresc bine co- 
piii, am dreptul să cer ca copiii mei să mă 
asculte şi să mă respecteze. 

Dacă am datoria să nu mă ating de lu- 
rul altuia, am şi dreptul să cer ca nici al- 
tul să nu se atingă de lucrul meu. 

Dupăcum vedeţi, oameni buni, este o 
straşnică înlănţuire între drepturile şi da- 
toriile pe care le au oamenii unii faţă de 
alții. 

Şi ştiţi care este cea mai întâi datorie 
a omului, faţă cu ceilalţi oameni ? 

Este să respectăm persoana fiecăruia. 

Sunteţi oameni în toată puterea firei, şi 
nu am nevoie să vă spun ce-i aceia să res- 
pectaţi pe cinevă. 

Şi credeţi că dacă înjur eu pe un semen 
al meu, dacă-l fac de râs în faţa lumei, 
<redeţi că prin această faptă a mea nu-i 
ating eu mândria lui de om, nu-mi calc 
eu datoria de a-l respectă ? 

Aveţi să-mi spuneţi, că dacă cinevă vă 
face un lucru nedrept, ori vă atinge cu o 
vorbă, aveţi dreptul să vă apăraţi, şi apă- 
rarea d-voastră este să-l ocăriîţi, să-l în- 
juraţi. 

Asta nu o puteţi spune, pentrucă dacă 
cinevă îţi face o nedreptate, nu ai dreptul 
să pedepseşti pe cel vinovat, ci eşti dator 
să te duci la judecată, că pentru asta sunt 
judecători pe lume, şi ei să hotărască pe- 
deapsa care se cuvine celui vinovat. 

Dumneala când batjocoreşti şi înjuri, 
se chiamă că dai o pedeapsă unuia pe ca- 
re-l socoţi d-ta vinovat, îţi faci d-ta singur 
dreptate. 

Asta este, cum spun eu. 

Tot omul are datoria să respecteze pe 
ceilalţi oameni. 

Dar dacă ai dreptul ca să fii respectat 
de toţi, ai şi datoria să-i respecţi pe toţi. 

Drept, fără datorii, nu se poate. 

In vremea cât vorbeă aşă moş Ion Care- 
ja, un altul mi se pare că-i ziceă Toader, 
un om cam sucit, făceă din coada ochiu- 
lui către un vecin. 

Moş Ion l-a prins, şi înadins l-a între- 
bat: 

— Bade Toadere, zic eu rău ori ba, că 
şi Simion are dreptul să fie respectat, pen- 
trucă este om ? 

Toader n'a avut încotro, şi a răspuns: 
că moş Ion are dreptate. 

— Am dreptate, bade Toadere, oricum 
ai gândi d-ta. 


www.digibuc.ro 


— 53 — 


Poate că zici aşă, pentrucă sunt bătrâm 
şi nu vrei să pui vorbele mele la o parte, 
mă respectezi, cum S'ar zice, şi un om pe 
care-l respectezi trebue să-l crezi pe cu- 
vânt. Dar şi omul acela trebue să se res- 
pecteze pe el singur, şi să nu spuie min- 
ciuni şi nici prostii. 

Sunt oameni pe cari nu poţi să-i res- 
pectezi, oricât te-ai căzni. 

Cum aş puteă eu să respectez bună- 
oară, pe un păcătos pe care-l văd beat îm 
mijlocul drumului, căzut în praf ori în 
glod, de se uită şi câinii cu scârbă la el? 

Cum să respectezi pe un om care vine 
la mine în casă şi spune vrute şi nevrute: 
despre vecinul meu, spune că vecinul a 
zis aşă şi aşă despre mine, despre nevasta 
mea, despre copiii mei, şi apoi se duce la 
vecin şi-i spune şi lui tot atâtea prăpăstit 
despre mine, că aş fi vorbit eu de rău de 
casa lui şi de neamul lui ? 

Cum să respectez eu pe unul care când 
îmi vede nevasta bolnavă, cu fruntea le- 
gată, din pricina durerei de cap, spune în 
tot satul că a văzut pe nevasta beată 
moartă ? 

Un asemenea mincinos nu merită să fie 
respectat, precum nu merită flecarul şi 
beţivul. 

Nu merită să fie respectat, nu doar pen- 

trucă numi respectă persoana mea, ci 

pentrucă nu se respectă pe el însuşi, nu-şi 
îndeplineşte datoria de om în societate. 

Datoria omului este să nu fie mincinos, 
să nu flecărească, să nu se facă de râsul 
Jumei, ca beţivul. 

Un alt sătean, care ascultă cuvintele lui 
moş Ion şi se uită liniştit, când la unii, 
«când la alţii dintre cei de faţă, se scoală 
şi el şi începe să spuie : 

— Moş Ioane, sfinte ţi-s vorbele. Toate 
-câte le spui, eu le cunosc bine că-s aşă. 

Apoi se îndreaptă cu faţa către oame.- 
nii adunaţi acolo şi le spune : 

— Oameni buni, eu am avut un frate, 
«care de mic copil se arătă că are să fie om 
“de ispravă, dar mai pe urmă, când a ve- 
nit acasă din armată, eră un beţiv fără de 
păreche, şi n'am să vă spun multe poveşii, 
dar ne-a sărăcit pe toţi. 

Aveţi să vă întrebaţi cum de ne-a sără- 
«it el pe noi ? l 

Apoi, dacă luă lucruri din casă şi le vin- 
deă pentru băutură, ni eră ruşine tuturo- 
ra, şi părinţilor noştri şi nouă, fraților lui, 
să mergem să reclamăm, şi dupăce a is- 
prăvit de vândut ce mai eră pelângă casă, 
a început să bată pe tata, şi pe mama, ca 
să-i dea parale. 

Vă întreb eu, dacă mai puteà cinevă să 
respecte pe un asemenea om ? 

Ba şi noi am avut de suferit din prici- 
na lui. l 

Văzându-l pe el în acea stare de ticălo- 
şie, ne credeau oamenii şi pe noi la fel cu 
el, şi bietul tata, de ruşine, şi-a dat sufle- 
tul tără de vreme, iar biata mamă a căzut 
la boală grea, şi nu după multă vreme s'a 
dus să-l caute pe tata. 

Cred că vor fi în rai, săracii, că mult 
au mai suferit de ruşinea fiului lor tică- 
loşit. 

Asta v'o spun în pilda beţiei. 

Dar mai este una. 

Am avut o soră măritată cu un om bun, 
să-l pui Ja rană. Soră-mea aveă o prie- 
tenă, dragă Doamne, care-i veniă în casă, 
mai în fiecare zi: ba îi trebuiă o lingură 
de borş, ba un pumn de făină, ba o leacă 
de sare, şi câte de toate, şi sora mea îi da 
cu inima voioasă, pentrucă aveă de unde. 

Dar prietena aceia eră, cum spuneă 
moş Ion, o flecariţă. 

Toată ziulica vorbeă pe socoteala satu- 
lui, spuneă minciuni din casă în casă. 

Şi într'o bună zi a scornit vorba că a 
văzut la soră-mea pe un flăcău, pe când 
ad eră cumnatul meu acasă, şi că nu erà 

Jucru curat între dânşii. 

Când a ajuns vorba asta la urechea 
cumnatului meu, el a pus temei pe min- 
iunile prieteniei, şi deatunci n'a mai fost, 
în casa lor, linişte şi pace. 

Şi au fost nevoiţi oamenii să se despăr- 
ţească, după o viaţă întreagă de căsnicie 
fericită. 

Şi iaca aşă, oamenii aceştia fără suflet, 
pe cari nu-i putem respectă, sunt tare pri- 
mejdioşi şi tare stricători, pentru toată lu- 
mea. 

Lui moş Ion Careja, îi plăcură vorbele 
acestea, şi zise: > 

— Toate nenorocirile acestea s'au în- 
tâmplat, pentrucă acei de care ai vorbit 
d-ta, nu şi-au îndeplinit datoria de a se 
respectă pe ei însăşi. 

Cel care se respectează, nu se lasă prins 
de patima beţiei, îşi înfrânează pornirile 
rele care-l îndeamnă să spuie minciuni, şi 
nu umblă, din casă în casă, cu vorbe nea- 
«devărate, anume ca să facă zizanie şi vraj- 
bă între oameni. 

Să respectăm pe fiecare om, asta este 
„datoria noastră. 

Să-i respectăm cinstea, să nu fim aşă 
«de bănuitori, să nu socotim că fiecare om 
este un pungaş, un mincinos, precum fac 
anii, ci să-l socotim pe fiecare, om de o- 
menie, cinstit şi bun. 

Cel rău şi ticălos îşi primeşte răsplata. 
pentru faptele lui rele. 

Dar, când zic că trebue să respectăm 
pe fiecare, însemnează că trebue să res- 
pectăm şi avutul altuia. 

Şi ce-i aceia : a respectă avutul altuia ? 

Lucrul acesta este în priceperea orişicui. 

Dacă trecând pelângă casa d-tale îți 
rup o nuiă din gard, ori o cracă dintr'un 
pom, ori dacă trecând pe drum, pelângă 
lanul d-tale de porumb, mă abat din cale, 
şi pun în traistă câţivă ştiuleţi din mun-- 
ca d-tale, asta însemnează că eu nu-ţi res- 
pect proprietatea sau bunul d-tale. 

Am datoria să-ţi respectez avutul, dar 
am şi dreptul să cer ca toată lumea să facă 
precum fac eu, şi să-mi respecteze pro- 
prietatea mea. 

Badea Toader acuma nu mai zîmbeă ; 
vorbirea lui moş Ion Careja îl întăreă în 
credinţa, că spusele lui erau adevărate. 

După o clipă de tăcere, badea Toader a 
zis : 

— Bine, moş Ioane, până acuma ni-ai 
vorbit despre datoriile pe care le avem că- 
tre noi înşine, către copiii noştri şi către- 
semenii noştri, şi n-ai spus că suntem da- 
tori să respectăm persoana, cinstea şi a- 
vutul tuturora. 


www.digibuc.ro 


— 58 — 


Eu văd că aşă se cuvine să fie într’o lu- 
me bine rânduită, dar oare nu este vreo 
lege care să ni puie aceste îndatoriri şi să 
me pedepsească, dacă nu ni îndeplinim da- 
toriile acestea ? 

Moş lan a stat puţin la gânduri, și apoi 
a spus: 

— Eu gândesc că trebue să fie, dar en 
nu cunosc legile. 

Mai pe urmă am aflat ce anume legi 
sunt, şi eu am urmat după glăsuirea lor, 
Şi deaceia nu am greşit niciodată. 

Li ” * 

Eram acuma om în tot locul, şi venise 
vremea să mă duc în armată. 

M’au înscris şi pe mine în listele pentru 
sorți, şi în ziua hotărîtă m'am dus şi eu, 
la subprefectură, împreună cu ceilalți flă- 
căi din sat, ca să trag sorții. 

Parcă, peatunci, oamenii erau mai 
proşti decât acuma. 

Și zic vorba asta, pentrucă până din- 
colo de sat am fost petrecuţi de un cârd 
de femei, care-şi jeleau copiii, si se bo- 
ceau, de gândeai că se duc la moarte. 

Răsună valea de plânsetele lor, care fă- 
ceau şi pe o seamă de flăcăi, dintre cei mai 
slabi de fire, să lăcrămeze. 

Eu, însă, mă duceam cu voie bună, pen- 

irucă învățasem dela mama că este cea 
mai sfântă datorie a orişicărui om să în- 
veţe cum să-şi apere ţara, la vreme de ne- 
voie, şi învăţătura asta numai în armată 
se poate căpătă. 

Mama, săraca, nu eră femeie cu ştiinţă 
de carte şi nu eră în stare să mă înveţe pe 
mine lucruri pe care ea poate că mai mult 
le simţeă cu inima, decât le pricepeă cu 
mintea. 

Mai târziu am prins eu de veste, că ea 
ar fi voit să mă facă pe mine să înţeleg 
ce-i aceia dragoste de Patrie. 

Acuma ştiu eu că pământul pe care ne- 
am născut şi pe care trăim, țara aceasta 
care ni este scumpă, pe care am apărat-o, 
în cursul veacurilor, cu piepturile noastre, 
şi ale cărei brazde sunt stropite cu sân- 
gele nostru, se chiamă Patria noastră. 

Mintea omenească nu-şi poate închipui 
un om, care să nu-şi iubească Patria, după 
cum nu-şi poate închipui o mamă, care să 
nu-şi iubească copilaşii. 

Se întâmplă, în societate, mame fără 
suflet, care merg până acolo cu răutatea 
că-şi ucid copilul ; dar pe asemenea fiinţe 
societatea le scoate din rândurile ei, şi le 
trimete să înfunde temniţele. 


www.digibuc.ro 


— 60 — 


Tot asemenea, oamenii cari nu-şi iu- 
besc Patria sunt despreţuiţi. 

Asemenea oameni sunt scoşi din rându- 
rile cetăţenilor, şi legile sunt destul de as- 
pre pentru dânşii, iar în timp de răsboi, 
trădătorii sunt împuşcaţi fără milă. 

Fiecare cetățean este dator să-şi apere 
Patria. 


Fiecare este dator să-şi jerifească via- 
ţa pentru ea, dupăcum fiecare este dator 
să-şi cinstească Patria. 

Patria o cinstim când faptele noastre 
nu jignesc numele cel bun care trebue să-l 
aibă ţara. 

Dacă suntem cinstiţi şi muncitori, asta 
este, şi pentru mulțămirea noastră sufle- 
tească, dar şi pentru cinstea Patriei. 

Când fiecare ştie că românii sunt oa- 
meni cinstiţi şi că muncesc din răsputeri, 
fiecare îşi zice că România este o ţară cin- 
stită şi laudă hărnicia fiilor ei, şi aceasta 
este o mare cinstire a Patriei. 

Patria, putem să o apărăm împotriva 
duşmanilor ei, cu armele. E 

Ca să ne putem sluji de arme pentru a- 
părarea Patriei, trebue să cunoaştem meş- 
teşugul milităriei, care se poate căpătă 
numai făcând serviciul militar. 

Pentru fiecare român îndeplinirea ser- 
viciului militar este nu numai o datorie, 
dar şi o onoare. 

Cei care şi-au pierdut onoarea, cei cari 
au fost condamnaţi pentru fapte care va- 
iămă vrednicia de om, nici nu sunt pri- 
miţi să facă serviciul militar, pentrucă un 
om pălat nu poate aveă onoarea să-şi a- 
pere Patria. 

Pentruca să-ţi poţi apără Patria, tre- 
bue să fii un bun ostaş. 

Bun ostaş nu poate fi cinevă dacă nu 
ascultă sfaturile şi nu urmează învăţătu- 
rile celora mai mari decât el, adică, a a- 
celora cari ştiu mai multe decât el. 

" Asta însemnează că fiecare ostaş trebue 
să asculte de căpeteniile armatei, să se su- 
puie ordinelor ce i se dau şi să-şi îndepli- 
nească datoriile cu sfinţenie. 

"Datoriile pe cari le are de împlinit un 
ostaş, se arată fiecăruia când începe ser- 
viciul militar. 


Dupăcum crucea este semnul creştinis- 
mului, şi fiecare o cinsteşte, deasemenea 
Drapelul este icoana Patriei, înaintea că- 
ruia toți trebue să se închine şi să-l slă- 
vească. 


Cinstea unei armate este Drapelul, şi 

fiindcă armata reprezintă Patria, însem- 
nează că Drapelul este cinstea Patriei. 

Toţi trebue să-şi ridice pălăria inaintea 
Drapelului. . 

Apărarea Drap este şi apărarea. 
Patriei. 

Aşă gândeam eu şi pe atunci, cred trea- 
ba asta, dar pe atunci nu aş fi putut 
spune gândurile mele, precum le scriu a- 
cuma. od 

Şi cum spun, m'am dus să trag sorții. 

Mă gândeam eu că, dacă mă ia în ar- 
mată, n'am să mai pot face şi slujba de fe- 
cior boieresc, şi are ș'o ducă greu mama cu 
ceilalţi copii, cari acuma erau deprinşi să 
trăiască mai bine, dar gândul că-mi fac 
datoria, mă mângâiă mai mult, şi m'am 
dus cu voie bună. 

Eu nu bănuiam că este cinevă care are 
interes ca eu să nu fiu luat la oaste; nu 
bănuiam că proprietarului nu-i venià la 
socoteală să mă piardă din slujba lui, şi 
când m'a strigat la rând, ca să mă revi- 
zuiască, am văzut că domnii din comisiu- 
ne se uită pe nişte hârtii — nu ştiam ce 
anume hârtii, că nu ştiam carte — şi du- 
păce se uită pe hârtii, ofițerul care eră 
mai mare în comisiune, îmi spune : 

__— Du-te acasă, flăcăule, eşti scutit. , 

Apoi se uilă la un sergent care scriă: în- 
tr'o condică, şi-i spune : li 

— Scutit, cel mai mare fiu la mamă 
văduvă. 

Aşă eră, pe atunci, legea recrutărei : 
cel mai în vârstă fiu la o mamă văduvă 
eră scutit de oaste, ca să aibă cine să 
poarte de grijă văduvei. 

Treaba aceasta o pusese la cale boierul, 
şi nu i-a fost greu să izbutească, fiindcă 
aşă eră legea. 

Dacă n'ar fi stăruit el, poate că tot m'ar 
fi luat la oaste, pentrucă poţi să ai oricât 
de multă dreptate, dar dacă nu ştii Co 
ai, şi nu ştii cum să ţi-o cauţi, rămâi fără 
dânsa. 

Imi păreă mie rău şi de mai înainte că 
nu ştiu carte, dar atunci am văzut că eu 
nu-s om întreg, şi am stat mult pe gân- 
duri. 

Adică un om la douăzeci de ani să nu 
fie în stare să înveţe carte ? 
` Aşă m'am întrebat eu singur, şi mi-am 
zis, în mintea mea, că trebue să fac pe 
dracul în! patru şi să mă luminez şi eu. 

Şi ce nu poate să facă omul, când vrea 
să facă un lucru bun. 

Preotul din satul nostru aveă un băiat, 
pe care voiă să-l facă tot preot, şi-l dă- 

duse la şcoală în târg, şi în vacanţă veniè 
acasă. M'am pus pelângă el, a început 
să-mi arate buchele, să mă deprindă cum 
să le rostesc, şi m'am minunat eu singur 
cât de lesne am prins meşteşugul cetitu- 
lui, şi mi-am zis eu că mare prost am fost, 
dacă mi-au trebuit douăzeci de ani ca să 
văd că nu-i cine ştie ce greutate să înveţi 
a ceti şi a scrie. 

Cum am prins meşteşugul cărţii, ant 
prins şi dragoste de citit. Şi când aveam 
un ceas de răgaz din treburi, înloc să mă 
duc şi eu la crâşmă, cum făceau ceilalţi 
săteni, şi să mă otrăvesc cu rachiu, şi să- 
mi pierd vremea ca un nătâng, eu luam o 
carte în mână, şi cetiam. 

Şi de atunci, m'am simţit alt om, şi 
nu mai puteam să-mi stăpânesc mirarea 
că poate să fie pe lumea asta cinevă care 
să nu ştie măcar atâta carte câtă învăța- 
sem eu în câtevă luni. 

Proprietarul moşiei, când a văzut că eu 
nu mai vin cu răbojul ca să-i spun câte 
oi avem în suhat, ori câte prăjini de se- 
cere s'au făcut în cursul zilei, ci scot din. 
chimir o condicuţă şi-i citesc, precum ce- 
teà şi el, a holbat ochii la mine, şi-a fă- 
cut cruce şi a strigat: 

— Ce-i asta, Pintilie? aaa: 

Nu-i veniă să creadă ochilor: 

A doua zi m'a chiemat în cerdac şi mi a 
spus că, pentru vrednicia mea, şi pentru- 
încrederea ce o are în mine, mă face vă- 
taf, mai mare peste toţi slujbaşii moşiei. 

Apoi l-am văzut făcându-şi cruce şi a 
zis : 

— Slavă ţie, Doamne, că mai învred- 
nicit să aflu şi în neamul nostru româ- 
nesc oameni vrednici și cu mintea lumi- 


nată, 


fa 


Din cele ce am cetit eu dupăce am 
prins şi meşteşugul, şi gustul cititului, am 
înţeles şi m'am lămurit ce-i aceia familie 
şi societate. 

Tot auziam eu vorbele acestea, dar nu 
cram dumerit care săi fie înţelesul lor a- 
dânc. 

Din cărţile, pe care aş puteă să zic că 
le-am sorbit, am înţeles că într'o vreme 
toarte îndepărtată, pe când nici nu eră 
atâta lume ca acuma, oamenii trăiau fără 
nicio rânduială. 

Pe vremurile acelea nu erau târguri şi 
sate, ca astăzi ; care cum apucă, se aşeză 
unde-i venià la socoteală, prin păduri, pe 
dealuri, pe câmpii. 

Fiecare trăiă din furtişaguri, şi uneori 

5 

se întovărăşiau mai mulţi, şi porneau a- 
'supra aşezărilor altora, alungau pe locui- 
tori, ori îi ucideau, li prădau tot avutul şi 
se așezau ei în locul lor. 

Dar nici ei nu şedeau mult acolo, pen- 
nucă veniau alţii peste dânşii, îi jăfuiau 
şi tot aşă se alungă om pe om, ca fiarele 
sălbatice. N | 

Dacă au văzut oamenii că nu-i chip de 
trăil aşă, fără nicio rânduială, şi-au 
schimbat năravurile : au început cei buni 
a se întovărăşi, peniru a se apără împo- 
triva celor răi. 

Dar penirucă în orice fel de tovărăşie, 
dacă fiecare ar face după capul lui, nu 
s'ar mai alege nimic de seamă, au pus pe 
unul dintre dânşii care eră mai pricepul, 
l-au pus un fel de cap peste dânşii. 

Vra să zică, de când a început omul să 
se deosebească de fiarele codrilor, a sim- 
tit nevoie să fie cinevă mai mare peste el, 
care să-l povăţuiască, şi de care să ascul- 
te toţi ceilalţi. 

Cine crede că noi câți călcăm pe 
pământ, suntem  deopotrivăgstpune o 
mare greşală. i 

Dar eu nam nevoie să mă uit în jurul 
meu, ca să răcnesc din toate puterile gla- 
sutui că eu, care am muncit din frageda 

copilărie, şi am fost cinstit, şi anı respec- 
tat persoana şi averea aproapelui men, 
sunt tot una, sunt egal, cum se zice mał 
pe subţire, cu cine ştie care dintre sătenii 
mei, care-i un leneş, un Deţiv, un rău, şi 
„care numai de puşcărie ar trebui să aibă 
parte. 

Şi dupăcum cunosc lucrul àvesla, tot 
ascmenea cunosc că nici eu nu sunt egal 
cu acei cari sunt mai deştepi decât mine, 
cari ştiu mai multă carte decât mine, care 
se pricep la treburi mai bine decât mine. 
Pe asemenea oameni mie îmi place să-i 
ascult, şi niciodată nam gândit eu că-i 

- nedreplate să fie altul mai în vază și mai 
mare decât mine. 

Aşă a rânduit Dumnezeu lumea : din 
mulţime să răsară un om mai mare pesie 
toți ceilalţi, dupăcum într'o pădure unii. 
copaci îşi -rădică vârfurile deasupra ce- 
lorlalți. 

Oamenii au nevoie de unul mai mare 
peste dânșii, de un şef. 

Rânduiala asta a lăsat-o Dumnezeu 
pentru toate făpturile lui. 

Uită-te când trece un cârd de cocori, 
şi ai să vezi cum merge unul în fruntea 

“cârdului, li arată calea, îi conduce. 
— Uită-te într'un stup de albine, şi ai să 

vezi cum în aşă mare mulţime de gâjulii, 
este una peste toate, este matca stupului, 
sau regina, care dacă se întâmplă să lip- 
sească din stup, sumedenie de albine se 
stinge una câte una, moare. 

Asta-i soarta unui stup bezmetic, adică 
fără matcă : moare. i 

Tot'aşa-i şi soarta unei adunări de oa- 
weni, a unui popor : fără- ide conducători, 
se stinge. 

Dupăce oamenii cei mai: vechi depe 
pământ 'au ales pe unul dintre ei ca să li 
fie şef, au simţit nevoia să facă legi care 
să-i cârmuiască şi-cărora cu toţii să se su- 
puie. 

In legile acelea au hotărît ca nimeni să 
nu se atingă de lucrul altuia, să nu supe- 
re pe altul, nici cu vorba, nici cu fapta. 

Şi pentrucă omul  greşeşte uneori, şi 
greşelile se pedepsesc, pentruca acel gre- 
şit să se îndrepte, oamenii au văzut că au 
nevoie de judecători, cari să ştie legile şi 
să hotărască ce fel de pedepse i se cuvine 
fiecăruia pentru greşala sa. Şi pentrucă 
în legi se arată şi ce drepturi are fiecare 
om, tot judecătorul trebuiă să hotărască 
cine are dreptate, când doi oameni se sfă- 
desc dela un lucru, şi unul zice că-i al lui, 
iar celalt că-i tot al lui. 

Şi dacă au văzut şi oamenii din alte 
părţi, că acei cari s'au întovărăşit, au ni- 
inerit-o ; dacă au văzut că în tovărăşiile 
acestea fiecare este stăpân pe averea lui, 
si este sigu de viaţa lui, apoi s'au întovă- 
răşit şi alţii la fel cu cei întâi, şi a urmat 
tot aşă înainte, până ce toţi oamenii de 
pe pământ s'au întovărăşit. 

Dar pentrucă pe pământ sunt mai 
multe soiuri de oameni, cari nu se pot în- 
țelege unii cu alţii, pentrucă vorbesc alte 
limbi; precum noi Românii nu-vorbim tot 
o limbă cu Ruşii, ori cu Turcii, apoi oa- 
menii aceia cari vorbiau aceiaş limbă, au 
făcut o tovărăşie, şi așă s'au întemeiat 
sate, apoi târguri, şi s'a statornicit, cu vre- 
mea, ţara românească, ţara rusească, fa- 
ra lurccască, şi altele multe. 

După firea fiecărui neam, sau făcut 
tot alte orândueli, în fiecare ţară, sau alte 
legi. ` 

Dar sunt şi legi la fel, peste tot pămân- 
tul. 

Aşă, de pildă, ori şi unde ar fi, nu-i èste 
îngăduit nimănui să omoare pe altul, ori 
să deie foc la lucrul altuia, ori să-l prade, 
pentrucă aceste nelegiuiri, nu numai că-s 
păcate de moarte, dar dacă fiecare ar fi 
_slobod să le facă, ne-am întoarce iar la 
vremuri de sălbătăeie. 

Și aşà, prin legi, şa statornicit ce anu- 
me drepturi are fiecare om, dar şi ce a- 
nume datorii are fiecare. 

Și nici war fi cu pulințà ca un om să 
aibă numai drepturi şi să-n'aibă nicio da- 
torie. 

Mă rog, dacă eu am o bucată de pa: 
mânt, trebue să mi-o stăpânesc nesupărat 
de nimeni, fără ca megieşul meu să ma 
stingherească ; va să zică acesta este un 
drept al meu. 

Tot aşă are şi vecinul meu dreptul să-si 
stăpânească pământul lui, fără să-l stin- 
gheresc eu. 

Vra să zică, dupăcum megieșul meu 
are dreptul de a-şi stăpâni pământul, şi 
are datoria de a nu mă stingheri pe mine, 
tot asă am şi eu îndatorirea de a nu stim- 
gheri pe vecinul meu. 

Cum s'ar zice, asta vine tot la vorba 
ceia sfântă : 

„Ce jie nu-ţi place, altuia nu face“. 

“La început legile nu au fost făcute toa- 
te aşă cum sunt acuma alcătuite, pentru- 
că şi legile trebue să se schimbe după ne- 
voile omului. 

Până acuma şi la noi în ţară sau schim- 
bat multe legi, şi se vor mai schimbă, dar 
fiecare dintre noi, are datoria să se supu- 

nă legilor, aşă cum sunt ele făcute, pen- 
trucă în legi se cuprind şi drepturile pe 
care le avem, şi dacă noi am călcă legile 
ar aveă şi alţii îndreptările lor să nesoco- 
iească drepturile noastre. Și omul numai 
atunci poate să-şi ceară drepturile lui, 
când îşi îndeplineşte şi datoriile. 

Drepturile şi îndatoririle fiecărui om 
sunt foarte multe, şi mulți oameni, cari 
n'au prea umblat prin lume, nu prea ştiu 
ce drepluri au şi nici ce datorii. Din pri- 
cina asta mulţi fac greșeli, pe care poate 
nu le-ar fi făcut, dacă ar cunoaşte legile, 
şi tot din pricină că nu cunosc legile, mul- 
tora dinire noi li se calcă drepturile. Și 
asta iar nu-i bine. iuti 

Firea omului este aşă alcătuită, că el 
nu poate să trăiască singur. 

Paserile cerului, peştii apelor, gângăni- 
ile de sub pământ, şi toate vietățile depe 
fața pământului, nu trăiesc răzlețe, ci se 
întovărăşesc. 

Să ne uităm la rândunele, când sosesc 
primăvara în ţara noastră. 

Vezi un siol mare, mii şi mii de aripate, 
care spintecă văzduhul, şi apoi se împră- 
știe, două câte două, bărbatul cu femeia 
lui, îşi caută Joc potrivit pentru cuib, şi 
se statornicesc în el, 

Nu după multă vreme, în acel cuib în- 
cepe o viaţă care poate sluji omului drept 
pildă, 

Părechiuşa de rândunele aleargă toată 
ziua după hrană pentru pui, pe care-i în- 
grijesc cu-dragoste, îi învață a zbură, si 
fac din puii lor alte rândunele, care, în 
primăvara viitoare, vor face la fel ca pă- 
rinții lor. ie: 

Două rândunele într'un cuib şi cu puii 
lor, alcătuiesc ceiace se chiamă, în viața 
omului, d familie. 

Că doar şi omul tot aşă face: bărbatul 
se întovărăşeşte cu nevasta lui, se duc la 
casa lor, unde-şi crese copiii şi muncesc 
amândoi pentru sporul şi pentru binele 
familiei lor. 

Dupăcum în orice fel de tovărăşie tre- 
bue să fie unul care să ducă treburile şi 
de cari ceilalţi să asculte, tot asemenea 
bărbatul este capul familiei. 

Cel care este capul unei tovărăşii, ca şi 
capul familiei, are mare cinste, are drep- 
turi dar şi multe datorii are de îndeplinit. 

Omul, ca să poată să înfrunte toate ne- 
voile vieţii, dupăce şi-a alcătuit o fami- 
lie, nu poate să trăiască răzleţ de lume, 
<a un pustnic. 

Mai multe familii care s'au aşezat în a- 

propiere una de alta, alcătuiesc un cătun, 
sau un sat. 

Oamenii, într'un sat, iarăş nu pot trăi 
numai între dânșii, fără să aibă niciun a- 
mestec cu oamenii din satele vecine. 

Satul meu, de pildă, esie aşezat pe un 
şes, unde nu sunt nici păduri, -nici ape, 
unde nu-i nici nisip, nici piatră, de_care 
am nevoie, 

Atunci, trebue să am legături cu oame- 
nii din satele vecine, unde se găsesc a- 
ceste lucruri. $ = 


-Ca să pot umblă să fac cărături, trebue 
să fie drumuri, să fie poduri peste ape, 
trebue să fie pază pentru siguranţa călă- 
torilor. 

Acestea nu le poate face un sat singur, 
si atunci mai multe sate se întovărăşesc 
şi alcătuiesc ceiace se numeşte o comună, 
în capul căreia se află primarul. 

Tot peniru îndeplinirea nevoilor lor, şi 
pentruca să poată să fie bine îndrumate, 
mai multe comune alcătuese un judeţ sau 
district, în capul căruia se află un prefect. 

Toate judeţele depe pământul româ- 
nesc, alcătuiesc Patria noastră România, 
în capul căreia se află Regele şi cu sfătui- 
torii lui, adică guvernul țării. 

In ţările care se învecinează cu noi, 
este tot aşă. 

Și acolo sunt sate, comune, districte, în 
capul cărora se găsesc funcţionari, ca şi 
la noi. 

Și România noastră are legături de 
prietenie şi de afaceri cu toate ţările din 
lume, pentrucă aşă este alcătuită viaţa o- 
mului, să aibă nevoie om de om şi tară de 
țară. 

Lucruri de-care au trebuinţă locuitorii 
unei [ări îndepărtate, şi care nu se găsesc 
în țara lor, le iau din țara noastră, după 
cum şi noi aducem, din alte ţări, ceiace nu 
găsim la noi. 

Intr'un cuvânt, toţi oanienii depe pă- 
mânt, cu satele, cu judeţele, cu ţările lor, 
alcătuiesc un fel de painjiniş. 
` Omenirea întreagă alcătuieşte Societa- 
lea omenească, dupäcum albinele din- 
trun stup alcătuiesc o societate de albine, 
şi furnicile dintrun furnicar, o socielale 
de furnici. 

Societatea omenească o putem asămui 
cu clădirea unei biserici. : 

Când vezi o biserică mai de departe, 
crezi că-i dintr'o singură bucală, pe când 
zidăria hisericei este alcătuită din mii și 
mii de cărămizi, legate între ele. 

Trăinicia clădirei stă în tăria cărămizi- 
dor şi în meşteşugul cu care sunt unite 
cărămizile. Ă 

Nişle cărămizi proaste, nearse bine, se 
starmă, zidurile se crapă şi în scurtă vre- 
me clădirea se năruieşte, precum se năru- 
ieşte dacă vor fi cărămizile cât de bune, 
dar va fi prost meşterul zidar. 

Aşă-i şi în societatea omenească. 

Nişte tamilii păcătoase nu pot alcătui 
o comună sănătoasă, o fară temeinică, 
dupăcum un pământ prost nu ni dă o 
cărămidă bună. 

Comuna se compune din mai multe fa- 
milii ; familia este, prin urmare, temelia 
societăţii, şi datoria fiecărui om, este să-şi 
alcătuiască o familie. 

Când am priceput eu aceste lucruri, şi 
mi-am dat seama că am petrecut două- 
zeci de ani din viaţă şi sunt tot stingher, 
că nu mi-am îndeplinit datoria de a-mi 
alcătui şi eu o familie, am înţeles că îmi 
calc cea mai însemnată datorie a mea de 
om în societate, şi mi-am zis că a venit 
vremea să mă însor. 


* 
ka * 


Vorbiam adeseori, cu mama, care acu- 
ma nu mai duceă greutăţile vieţii, vor- 
biam despre ale lumei şi ea veşnic îmi 
ziceă : — 

— Pintilie, dragul mamei, toate-s bune 
şi frumoase, dar eu văd că vremea trece, 
şi tu la însurătoare nu te gândeşti. 

Eu nu-i răspundeam nimic, 

Mama iar ziceă : 

— Nu te simţi tu stingher în lume ? Tu 
nu vezi că omului nu-i este dat să fie sip- 
gur pe pământ ? 

— D’apoi eu nu-s singur, mămucă, da- 
că te am pe dumneata. 

— Ei, măi băete, mă ai pe mine, dar 
eu n'am să trăiesc pe atâta cât mai ai tt 
de trăit, de acuma înainte. Şi dela mine 
ni dragostea de mamă, şi îngrijire în ale 
casei, dar tu mai eşti dator să-ţi faci gos- 
podărie cu nevasta şi cu-Copiii tăi, că nu- 
mai acel care are copii știe pentruce tră- 
ieşte`pe lume. 

Cam astfel de vorbe îmi spuneă mama, 

şi eu o ascultam cu dragoste, dar teia ce- 
mi spuneă ea, mă gândeam şi eu că aşă 
este şi trebue să fie. 
„ Ştiam acuma, de când puteam să citesc 
prin cărţi, că datoria mea de om în socie- 
tate eră să-mi întemeiez şi eu o familie ; 
știam vorba din bătrâni că însuratul de 
tânăr şi mâncarea de dimineaţă sunt lu- 
cruri sănătoase, dar eu mă gândeam şi la 
altele. 

Mă-gândeam eu că nu-i mare lucru să 
te însori, că fete sunt pe lumea asta, câtă 
irunză şi iarbă, dar  însurătoarea nu-i 
măr, să-l guşti şi dacă nu-ţi place, să-l 
arunci. 

Mă îndemnă mama să mă însor, dar 
iot ea îmi vorbeà în pilde şi mă învăţă ce 
fel de nevastă să-mi aleg. 

Mai întâi să fie din neam bun, din oa- 
meni de viţă. 

— Din coadă de câine, sită de mătase 
nu se face, îmi cântă ea mereu, şi să ştii, 
dragul mamci, că sfântă i-a fost gura ce- 
lui care a zis întâia oară, că: nici din 
talpă cerc de bute, nici mojicul om de 
frunte, că viţa de vie, tot învie, iar cea 
"de răzor, cade jos. 

Şi câte pilde de acestea nu ştiă mama, 
şi-mi vâră în minte învăţătura, ca să nu 
caut pe oameni după averea ce vor fi a- 
vând, ci după viţa din care se trag. 
Groaza cea mai mare o aveă ea de mo- 
jici, . 

După aceia mă sfătuiă să cercetez pur- 
tările părinţilor, să mă încredinţez de cin- 
siea lor. , 

„Capra sare masa, iada sare casa !” Cu 
aceste cuvinte- îşi încheiă mama sfatul, 
şi-mi spuneă pe degete despre multe ne- 

veste din satul nostru, ale căror purtări 
învederau drepiatea proverbului cu capra. 

De sfaturile mamei am ţinut socoteală, 
şi când i-am spus cu cine aş vreă să mă 
însor, şi-a făcut cruce şi a zis numai a- 
iâta : îi 

— Săaţi ajute Dumnezeu, dragul ma- 
mei. 

Am luat o fată de gospodari, oameni 
cinstiţi şi cuminţi, şi mulţămesc Celui de 
Sus că n'am greşit, şi doresc tuturor prie- 
tenilor mei să aibă norocul pe care l-am 
avut şi eu. 

In vremea asia proprietarul meu se îm- 
Dolnăvise greu, şi a trebuit să se ducă la 
oră$, să se îngrijească de sănătate, şi toa- 
tă gospodăria moşiei a rămas în sarcina 
mea. 

Aveă copii boierul, aveă băeţi de vârsta 
mea, dar unii erau la învăţătură, prin o- 
raşe mari, iar alţii nu aveau dragoste de 
pământul pe care trăiseră moşii şi stră- 
moşii lor. . 

N’a trecut mult şi boierul a murit. 

Atunci am înţeles şi eu că în slujba mo- 
şiei nu voiu-puleă să mai rămân, şi aşă a 
şi fost, că moştenitorii au arendat moşia 
unui grec, care şi-a adus o puzderie de 
grecuşori, goi şi flămânzi, pe cari i-a îm- 

pânzit pe moşie, ca o pecingine, şi eu nu 
mai aveam tragere de inimă să slujesc la 
nişte oameni nesăţioşi, cari căutau să ic: 
zece piei depe săteni, și am lăsat pe grec 
în plata Domnului, şi m'am tras la gospo- 
dăria mea. 

+ ii * 

La gospodăria mea trebuiă să muncesc 
din greu. 

Cât fusesem slujbaş pe moşia boierului, 
privigheam să muncească alții, şi eu, 
chiar dacă aş fi voit să pun mâna pe sa- 
pă, ori pe coasă, nu aş fi avut timp. 

Aş fi putut eu să fac muncă şi pentru 
mine, şi să pun în socoteala proprietaru- 
lui cheltuelile cu muncile pe bucata mea 
de pământ, iar banii să-i vâr în buzunar, 
dar asemenea lucruri necinslite eu nu aş 
fi fost în stare să le săvârşesc. 

Cum aş mai fi dat eu ochii cu stăpânul, 
când maş fi ştiut vinovat de fapte ca a- 
cestea, care m'ar fi făcut să mi se înro- 
şească obrazul, şi să nu-mi pot ridică pri- 
virea asupra lui ? 

Omul acesta îşi -pusese încrederea în 
mine ; averea lui eră pe mâna mea, și 
câte n'aş fi putut eu să fac, fără să simtă 
el, şi să mă creadă cinsut şi credincics. 

Dar este un Dumnezeu, care vede toa- 

te, cele văzute şi cele nevăzute, şi una din 
poruncile pe care trebue să le urmeze, cu 
neşovăire, orice creştin, este porunca : „să 
nu furi“, T 

De porunca asta m'am ţinut, şi am să 
mor cu sufletul liniştit, că n'am păcătuit 
în viaţă. 

Acuma, când am mai aflat mulle din 
ule lumei, pe care atunci nu le ştiam, îmi 
dau seama că dacă aș fi tăcut altfel, nu 
numai că aş fi săvârşit un păcat de moar- 
te după legea creştinească, dar aş fi căl- 
cat şi o lege făcută de oameni, şi aş fi pu- 
tut să o păţesc rău, să stau chiar la închi- 
soare. 

In udevăr, aş fi săvârşit ceiace se chia- 
mă în codul penal un „abuz de încredere“. 

„Incredere“, ştie orişicine ce însemnea- 
ză, dar cuvântul celalt nu-l poate pricepe 
aşă de lesne, dacă nu capătă oarecare lä- 
" muriri. | 

Omul nu poate totdeauna să-şi îndepli- 
nească singur toate nevoile vieţii lui, şi-i 
nevoit să mai ceară şi ajutorul altora. 

De pildă, mi sau isprăvit lemnele şi 
făina, şi astăzi ar trebui să mă duc şi la 
pădure, şi Ja mon:ă; în două locuri nu 
mă pot duce si oflând că vecinul” meu 
are să meargă la moară, am încredere în 

el, îi dau uh sac cu grăunțe, şi-l rog să-mi 
maâcine şi mie, şi să-mi aducă făină. 

Omul se prinde să-mi facă binele ace- 

—sta, şi eu am încredere în el. 

Este mare lucru să ai încredere în ci- 
nevă, şi mare pagubă poate să-ți aducă 
un om care nu ar ţinea seamă de încre- 
derea-ce ai pus în el. 

Aşă, dacă vecinul meu, în care am a- 
vut încredere şi a primit să-mi macine şi 
mie un sac de grăunţe, înloc de a face ca 
un om de-treabă şi să-mi aducă făina, sar 
apucă să-mi vândă grăunţele, ori să ducă 
făina la casa lui, mi-ar face mare pagubă. 

Acest om nu a ţinut în seamă încrede- ` 
rea ce am pus în el, sau, cum se zice: a 
abuzat ue încrederea mea. 

Fapta lui nu-i cinstită ; prin fapta a- 
ceasla el s'a îndepărtat de regulele stator- 
ñicite între oameni, şi noi ştim că orice a- 
batere dela aceste regule, şe pedepseşie 
de lege. 

Ce fel de faptă a săvârşit un asemenea 
am ? 

Furt nu-i, pentrucă nu mi-a luat pe sub 
ascuns, grăunţele sau făina, ci eu i le-am 
«lat. 

Fapta aceasta se numeşte „abuz de în- 
credere“, şi se pedepseşte cu închisoare, 

6 

Săvârşeşte un abuz de încredere. orici- 
ne pune la o parte “sau risipeşte spre pa- 
suba altuia, orice lucru care i s'a încre- 
dinţat de a-l da înapoi, sau de a-l duce 
undevă, sau de a-l întrebuință întrun 
chip hotărît. 7 iza 

Ți-am închiriat un cal, ca să faci un 
drum cu el, şi iu îl vinzi. 

Ți-am dat un înscris, ca să mi-l păstr ezi 

câtevă zile, şi tu îl pui pe toc. 

Te îndatoresc să mergi la târg şi să 
cumperi, pentru mine, vaca dela cutare 
din satul cutare, şi tu îmi aduci altă vacă 
mai eftină, ori chiar îmi cheltueşti banii. 

Toate aceste faple, şi altele asemănă- 
toare, sunt fapte de abuz de încredere. 

Eu, ca slujbaş, . primeam o sumă de 
bani, ca să plătesc muncile 'care se fă- 
ceau pe moşia boierească. In muncile ace- 
stea intrau şi acelea care se făceau pe bu- 
cata de pământ pe care o aveam eu, dela 
proprietar, în leafa mea, pământ arat şi 
sămănat de proprietar. Dacă eu aş fi 
muncit singur acest pământ dat mie, şi 
aş fi trecut în socoteli că muncile au fost 
plătite cu banii lui, pe care i-aş fi pus în 
buzunar, aş fi săvârşit un abuz de încre- 
dere, şi eu nu eram în stare să mă abat 
dela datoria mea de a fi om cinstit. 

La gospodăria mea trebuiă să-mi mun- 
cesc eu singur ogorul. 

La început făceani ca toţi sătenii: ți- 
neani atâtea sărbători, fel de fel de sărbă- 
tori băbeşti, că mai multe zile stăteam cu ` 
mânile în sân, decât lucram, în cursul a- 
nului. 


Când mi-am tăcut o socoteală mai te- 
meinică, zău că mam îngrozit. 

Cum să nu mă îngrozesc, dacă după so- 
coleala mea vedeam că toată munca mea, 
din cursul unui an, umpleă numai bine o 
lună de zile. 


Şi uile cum eră socoteala mea. ` 
Avem întrun an 365 de zile? 


Să scădem cele 52 de duminici şi cele 
32 de sărbători, pe care le ţine biserica, 
fac 84 de zile, în care nu se lucrează. 

Mai scad 52 de joi, zile în care mă du- 
ceam la ziua târgului ; aveam ori nu a- 

veam treabă, eu mă duceam, că aşă eră o-: 
_biceiul. T 

Iaca fac 106 zile prăpădite. 

Dar trebue să mai scad sărbătorile pä- 
gâneşti, pe care le țin sătenii, împotriva 
credinței noastre creştineşti, precum Fi- 
lipii, Mărina, Foca, şi nu le mai ţin minte, 
apoi joile dela Paşti până la Inălţare, şi 

altele, şi altele, şi am fost ajuns eu la nu- 
mărul 135 de zile în care nu lucram. 

Mai rămâneau bune de lucru 230 de 
zile, în tot anul. 

Din acestea încă trebue să mai scad 
măcar două luni de zile ploioase, zile cu 
viscol, cu vreme -rea, când nici nu poţi 
ieşi din casă. 

Ar mai rămâneă o sulă şasezeci şi cinci 
de zile pe an, ca să lucreze un om. 

Ce muncă faci în vremea asta ? 

Iarna, dacă nu faci cărăuşie, stai mai 
mult pelângă vatră, şi un ceas, două pe 
zi, te mai învârţi prin curtea casei, să 
îngrijeşti o vită, dacă o ai, şi vrei să cauţi 
de ea, şi no laşi în grija Domnului. - 

Vara nă poţi să lucrezi atâta cât ai vrea, 
presupunând că ai vrea să munceşti. 

Mu poți să lucrezi, pentrucă nu te în- 
găduie felul treburilor. 

Că dacă vrei să ari, arătura nu se face 
în orice timp şi că dacă vrei să sapi po- 
rumbul, munca asta o faci la vremea ei, 
wai să-l sapi nici în luna lui Aprilie, nici 
în a lui August, şi în Mai, ori lunie, când 
se sapă, el nu te așteaptă ; nu l-ai săpat 
azi, mâine poate să fie prea târziu. 

Munca noastră la câmp îi foarte măr- 

genită ; trebuesc brațe multe, la o treabă 
puţină. 

Tot aşă-i cu seceratul pâinei albe şi cu 
cositul ierbei : toate trebuesc făcute în 
pripă. 

Un om, oricâtă bunăvoință ar aveă, nu 
poate să facă mai multă muncă, decât îi 
îngăduie timpul. - 

Dacă te-ar iertă porumbul să-l sapi în 
vreme de două luni pe an, ce mai lanuri 
de porumb ai vedeă pe întinsul ţării | 

Dar când sameni porumbul, te întrebi 
mai întâi câte braţe ai în casă, ca să știi 
de nu va rămâneă în buruiană. 

Poţi să fii cât de harnic, dar munca ţi-i 
arărginită, şi sa isprăvit.” 

Câtevă zile la săpat porumbul, câtevă 
la secerat,  câtevă zile Ja cosit, și gata 
munca, i 

Ar puteà zice cinevà: câtevà zile ici, 
câtevà colo, nu fac numai o lună. 

La aceasta am să răspund. 

In timpul verei, când este munca noas- 
iră în toiul ei, câte ceasuri sunt pe zi 
cu lumina soarelui, ca să putem lucră ? 

Sunt între 12 şi 15 ceasuri. 

Dar să zic eu aşă, cu una, cu alta, sunt 
13 ceasuri. 

Dacă înlr'o lună sunt 30 de zile, avem 
patru sute de ceasuri lucrătoare. 

Eu am-să mai scad timpul care trebue 
pentru mâncare şi pentru cevă odihnă, şi 
am să mă las cu trei sute de ceasuri pe 
lună, pe care trebue să le muncim. 

Aceasta eră socoteala mea, şi când am 
văzut unde ajung cu ea, m'am îngrozit : 
loată munca mea dintr'un-an de zile în- 
treg, nu ştiu dacă se ridică la trei sule de 
ceasuri, ceiuce însemnează că eu lucram 
numai o lună pe an, şi restul leneveam. 

Ii spun eu vorba asta nevestei mele, dar 
ca — cum sunt femeile — pot zice că nici 
na auzit bine ce i-am spus, şi mi-a răs= 
puns : 

— „la lasă, măi bărbate, socotelile du- 
mitale, că eu, de cum se crapă de ziuă, 
nu mai stau din treburi, şi dumneata zici 
ă muncesc numai o lună, din douăspre- 
zece. ii 

Nevastă-mea aveă drepiate. 

Ce-i dreptul, nu-i păcat: femeia mun- 
ceşte mai mult decât bărbatul, în gospo- 
«lăriile noastre ţărăneşti. Femeia cu drept 
cuvânt poate zice că-i o roabă, că ea are 
toată grija casei, şi a copiilor, şi tot ea 
munceşte pământul. 

La prăşit păpuşoiul, femeia ; la secerat, 

femeia ; Ia adunat fânul, femeia. Ba eu 
văd femei şi la  cărături, şi să mă bată 
Dumnezeu dacă spun minciuni, am văzut 
femei la coasă, deavalma cu bărbaţii. 

Decât noi nu yrem să ştim lucrurile a- 
cestea, şi ţinem una şi bună că femeia-i 
„poale lungi şi minte scurtă”, şi câte nu 
scornim noi pe socoteala ei, fără să ni dăm 
seama ce ne-am face noi, dacă nu ni-ar 
fi dat Dumnezu o lovarăşă aşă de preţi- 
oasă, ca femeia. 

Am înţeles eu că nevastă-mea nu mă 
poale ajută să descâlcesc eu socoteala as- 
ta a ceasurilor mele de muncă, penirucă 
ea bhănuiă poate că vorbesc în pilda ei, 
şi nam dus la Toader, cu care mai pu- 
neam eu la cale de ale vieţii. 

Când i-am spus la ce am venit, Toader 
a zimbit şi a zis: 

— Apoi socoteli de acestea eu n'am în- 
văţat să fac, eu ştiu să muncesc fără ceas 
-în buzunar: 

Eu i-am răspuns: 

- — Bade Toadere, dumneata greşeşti cu 
chibzuiala dumitale. Munca se socoteşte 
cu ceasul. Duinneata pleci la câmp când e 
soarele sus, şi când ajungi unde ai de lu- 
cru, te mai scarpeni în cap, îi mai tragi 
nişte înjurături ca: acelea, şi începi o trea-- 

bă. Şi nu trece mult şi te pui la sfat cu ve- 
cinul, şi mai faci o ţigară, şi-i tragi la fu- 
muri, şi iar înjuri. Şi apoi iei o gustare, şi 
apoi îi tragi un pui de somn, până hăt 
târziu după amiază, când te apuci iar de 
lucru, şi soarele mai are încă de mers pe 
cer, când -dumniata te îndrepţi spre casă. 
Nu-i aşă, bade Toadere ? Cu regula asta, 
dumneata ai muncit, în cursul unei zile de 
13 ceasuri, mai puţin de jumătate de zi; 
să zicem şase ceasuri. Asta însemnează că 
în cursul unei luni de 30 de zile, ai mun- 
cit 180 de ceasuri, în loc de 300, cât era? 
dator, şi când îţi fac eu socoteală că nu 
munceşti mai mult de o lună pe an, eu am 
dreptate. 

_ Toader se uită la mine şi nu răspundeă. 

Eu i-am mai spusaşă : 

— Să nu uiţi, bade Toadere, că în cur- 
sul anului dumneata îţi pierzi multe zile, 
fără niciun folos. 

Că în zilele de bâlciu. sau iarmaroc - - 
cum se zice prin Moldova — te duci la 
oraş, ai ori nu ai treabă; că la primărie 
te duci ca să afli minciuni de prin lume 
şi să pui ţara la cale; că mai ai vreo ju- 
decata, ori măcar eşti martor într'o jude- 
<ată a altuia, şi-ţi pierzi zilele pe drum. 

Și să nu uiţi, bade Toadere, că-ţi mai 

pierzi zilele cu cumetriile, şi pentru o zi 
de cumetrie pierzi patru de mahmureală. 

Și iacă aşă, dacă faci socoteală cum se 
cuvine, vii la vorba mea. i 
“Şi acuma, bade Toadere, să te întreb eu 
una : dacă poţi să-ţi pierzi unsprezece luni 
pe an, fără să faci nicio treabă, nu însem- 
nează oare-că-ţi baţi joc de învăţăturile 
dumnezeeşii, şi-ţi calci una din datoriile 
cele mai mari pe care le are omul, dato- 
ria de a munci ? 

Am văzut că nici cu Toader nu o scot 
la capăt, şi am înţeles că tot mintea mea 
este singurul meu sfetnic, în satul meu. 

Și mintea mea m'a învăţat să înţeleg 
cât de adevărată este vorba, că munca eo. 
datorie sfântă pentru tot omul. 

Sunt oameni cari-şi zic că trebue să 
muncească atâta cât ajunge, ca să-şi ago- 
nisească cele de trebuinţă, pentru ei şi fa- 
milia lor. 

Dacă unui om îi trebue o bucată de mă- 
măligă, pentru hrană, şi o ţoală, ca să-şi 
acopere goliciunea, ar trebui, după o ase- 
menea chibzuinţă, să muncească numai 
pentru atâta lucru, pentru care nu se cere 
nici sârguinţă, nici pricepere. 

Dar nu-i aşă. 

Oricât ar munci, un om nu ar puteă 

spune că de acuma i-a venit vremea să se 
odihnească, chiar dacă ar fi putred de 
bogat, şi nu ar mai şti ce să facă el cu bä- 
netul ce l-ar fi adunat. 

Mai întâi că nevoile vieţii cresc mereu, 
şi cu cât cinevă îşi luminează mai mult 
- mintea, cu atâta are mai multe trebuinţi. 

“Un om mai prost, trăieşte mai prost. 

Un asemenea om se mulţumeşte cu un 
bordei în care să nu-l bată vântul, doar- 
me pe un aşternut de paie, ca vitele, um- 
Dlă îmbrăcat în zdrenţe, care put pe el, şi 
mănâncă te miri ce. 

Dar, oricât..de puţin să i se deschidă o 
chii, şi îndată are să înceapă să aibă şi el 
«lorinţă şi gust de un trai mai bun. 

Şi traiul mai bun nu şi-l poate face de- 
cât prin muncă. 

Apoi dacă aşă stă treaba cu un prost, 
cum ar puteă să fie altfel cu un om deș- 
tept din fire ? 

Orişicine tinde spre mai bine. 

O locuinţă mai mare-şi mai bună, cu 
odăi mai multe, cu fereşti mai mari, mai 
călduroasă iarna, şi mai răcoroasă vara, 
trebue să dorească fiecare om, după cum 
trebue să dorească o mâncare mai îmbel- 
şugată şi o îmbrăcăminte mai sănătoasă 
Şi mai curată. 

Ca să lrăieşti cum ai trăit până acuma, 
în casa veche şi mitilică, şi în chipul cun! 
te-ai hrănit şi te-ai îmbrăcat, îţi ajunge 
munca pe care ai făcut-o până acuma, 
dar dacă vrei să porneşti pe un drum mai 
bun, îţi trebue câştig mai mare, ceiace în- 
semnează muncă mai multă. 

Ca să trăieşti mai bine, îţi trebue şi gos- 
podărie mai întemeiată în jurul casei. 

Vite, instrumente agricole, seminţe bu- 
ne, — fără acestea nu se poate o gospodă- 
rie bună—şi ca să le ai pe acestea, munca 
de până ucuma nu mai ajunge. 

Dar omului îi trebue şi o hrană sufle- 
tească, pe, care mulţi dintre părinţii noştri 
wau simtit-g : îţi trebue o carle, un jurnal, 
o icoană mai frumoasă pe perete — iaca 
nevoia altor cheltuieli, şi prin urmare încă 
de un spor de muncă. 

Eu am Sinţit, dela începutul căsniciei 
mele, dorinţa şi trebuinţa unei vieţi mai 
bune, şi nú eram mulţămit că nu puteam 
să mi le îndeplinesc. 

Şi eu eram muncitor, dar munca mea 
se împlineă din luna cu trei sute de cea- 
suri, pentrucă aşă făceau toţi vecinii, toti 
consătenii mei. | 

Dacă am văzut eu că aşă nu mai merge, 

“mi-am luat inima în dinţi, cum se zice, şi 

într'o bună zi, i-am spus muierii mele : 

— Ia ascultă, măi femeie, de acuma ai 
să pui capăt sărbătorilor păgâneşti şi tu- 
turor prostiilor care ne sărăcesc. Ai să ai, 
de acuma înainte, sărbătoare numai când 
îi auzi clopotul dela biserică chiemând pe 
<Teştini la sfânta slujbă ; încolo, să ştii, ca 
altă zi de lene în casa mea n'are să mai 
fie. 

Femeia :ba că-i laie, ba-i bălaie, dar 
eu nici n'am vrut să mai stau la sfat cu 
dânsa. ; 

Şi cum s'au vrăjit lucrurile, că în pri- 
măvara aceia se nimerise o vreme bună, 
şi sămănaseră sătenii mai de timpuriu po- 
rumbul, care creşteă văzând cu ochii, şi 
ţipă să fie prăşit. Ceilalţi săteni îşi ţineau 
obiceiul : joile după Paşti până la Inăl- 
tare, ba zile prăznuite pentru fel de fel de 
închipuiri preoţeşti, şi porumbul lor îl 
înăduşeă buruiana şi se îngălbeniă pe 
fiecare ceas, iar eu mi-am luat nevasta la 
câmp şi n'am lăsat amândoi sapa din må- 
nă, până ce n'am văzut ogorul -prăşit gos- 
podărește. 

Sătenii se uitau urît la mine, iar aHii 
mă jăliau, că are să mă pedepsească Dum- 
nezeu, pentrucă nu respect obiceiul din 
străbuni, de a-mi face zile de lene. 

Pedeapsa, însă, a fost pentru dânşii. 

Ca în astă sară, într'o sâmbătă, eu am 
isprăvit de prăşit păpuşoii ; a doua zi, du- 
minică, au început a se adună nouri, şi 
luni, în zori de ziuă, a pornit a plouă, si 
au ţinut ploile şapte săptămâni în şir. 

Când au încetat ploile, porumbul eră 
prăpădit, şi toamna, pe când eu culegeam 
şi aduceam acasă o frumuseţă de aur, cei- 
lalţi se uitau la mine cu jind, şi plângeau 
sărăcia care-se încuibase în casele lor. 

Cu asta ieşisem bine. 

Dar mai erau atâta amar de zile, când 
‘chiar dacă aş fi voit să muncesc la câmp, 
nu puteam, pentrucă nu eră nicio muncă 
de făcut. 

Atunci am zis eu aşă: “dar oare nunai, 
la pământ se poate face muncă, şi bra- 
tele şi mintea omului nu mai sunt bune 
la altčeva ? 

Tocmai atunci mi se sfărâmase roata 
carului, şi pentrucă în satul nostru nu eră 
niciun rotar, a țțebuit să mă duc tocmai 
în aħpatrulea sdf, şi să vărs po pungă de 
bani, ca să-mi fac o roată. 

Rotarul acela erâ.un om ca şi mine, şi 
nu-i trebuise o sută de ani, ca să înveţe 
meşteşugul ; adică eu nu aş puteă să fac 
roate ? 

La început am stricat eu câtevă bhucăli 
de lemn, şi în câtevă luni îl întrecusem pe 
rotarul care mă învățase meşteşugul ro- 
tăriei, fără să ştie că eu eram ucenicul lui. 

Cu socoteala asila, eu n'am mai avul 

„Nicio zi, în cursul” anului, în care să nu 
am o treabă de făcut. 

La lucrul câmpului eu eram cel mai 
harnic, şi ogoarele mele erau lucrate îna- 
intea tuturora, şi pe vremuri rele, și îm 
„zilele de iarnă, ieşeau din mânile mele 
niște roţi, după care se băteau toţi din sa- 
tele vecine, şi veniau din depărtări să-mi 
deie arvună pentru lucru pe care trebuiă 
să-l dau gala peste patru şi cinci luni. 

Ajunge să spun atâta, pentruca să pri- 
ceapă orişicine care este izvorul bogăției 
mele: izvorul acesta este namai munca. 

Dacă aş fi muncit şi aş fi părăduit ro- 
dul muncii mele, n'aş fi ajuns la niciun 
capăt. 

Dacă aş fi lăsat banii, munciţi de mine, 
în mână crâşmarului, ori dacă i-aş fi ri- 
sipit pe lucruri netrebuitoare, dacă aș fi 
făcut lux, cum se zice astăzi, nu mag fi 
ales cu nimic. ` i 

Deaceia munca trebue să fie însoțită 
de cuminţenie. 

Cuminte este omul, care nu-şi bate joc 

de munca lui, omul care face economie. 

Şi munca şi economia încă nu ajung, 
pentruca un om să-şi facă datoria în so- 
cietate; el trebue să fie şi cinstit, pentru- 
ca să-şi poată zice „om“. 

_ Muncă, economie, cinste — acestea au 
fost călăuzele mele, care nau dus aşă de 
bine pe drumul vieţii. 
* nd + 

Incepusem eu să agonisesc, la casa mea, 
multe de toate ; eram om cuprins, în toa- - 
tă puterea cuvântului. Aveam pentru mi- 
ne şi pentru copiii mei tot ce ni trebuiă, 
ba mai aveam şi de prisos. 

Satul ştiă treaba asta, şi-nu ştiu ce vor 
fi fost gândit oamenii despre mine, dar 
într'o zi badea Toader mia întrebat un lu. 
cru, la care nu mă aşteptam, şi atunci am 
înţeles cam ce se vorbeşte, în sat, pe so- 
coteala mea. 

Badea Toader mi-a zis aşi : 

— Bade Pintilie, dumneata eşti cel mai 
bogat om din satul nostru, şi pot zice că 
eşti cel mai bogat din toate satele dimpre- 
jurul nostru; ai casă mai bună-decât a 
tutrora, ai pământ, ai vite, ai strânsură 
pe trei, pe patru ani, pentru ce mai mun- 
cești dumneata 2 

Cum să răspunzi unui om care-ţi pune 
o astfel de întrebare ? 

La început îmi venià să-i râd în nas, şi 
să-l las-în plata Domnului, dar pe urmă 
mi-am zis aşă, că poate el nu mă întreabă 
din răutate, nici nu are de gând să mă ieie 
peste picior, ci întreabă pentrucă mintea 

„lui nu-l duce până într'atâta ca să pricea- 
pă nişte lucruri, pe care poate le-ar înţe- 
lege, cică i le-ar tălmăci cinevă. 

Şi i-am răspuns aşă: 

— Bade Toadere, aşă-i, cum zici dum- 
neata ; prin munca mea, şi cu ajutorul 
Celui de Sus, care mi-a dat minte sănă- 
toasă, am tot ce-mi trebue, şi aş puteă să 
stau iarna pe cuptor, şi vara la umbră, şi 
să-mi vie toate deagata, mură n gură. 
cum s'ar zice. , 

Aş puteă face treaba asta. 

Eu însă n'o fac. 

Mai întâi, bade 'Toadere, omul are da- 
toria să muncească toată viaţa lui; să 
muncească până ce-l iartă Dumnezeu, şi 
nu mai poate da nici dintr'un deget. 

Dar dumneata să nu-ţi închipui, <% 
muncă este numai când prăşeşti, ori se- 
ceri, ori tragi cu coasa, ori faci cărături. 

Sunt multe feluri de munci în lumea , 
asta. 

Unii muncesc pământul, alţii lucrează 
în fabrici; unii scociorăsc pământul şi: 


www.digibuc.ro 


— 97 — 


scot din el sare, şi cărbuni, şi aur, şi ar- 
gint, şi câte, câte altele de acestea, iar alţii 
muncesc pe corăbii şi pe vapoare, şi la 
drumuri de fier, ca să ducă dintr'o ţară 
în alta bogăţiile. 

Toţi aceştia muncesc cu mânile, iar al- 
ţii muncesc cu capul. 

Preotul şi învățătorul, crezi dumneata 
că nu muncesc ? Dar notarul care scrie în 
condici şi ţine rânduiala primăriei, nu 
face muncă folositoare pentru toţi? D'apoi 
judecătorii şi doftorii, şi cei de prin bănci, 
toată lumea asia care furnică prin târ-' 
guri, crezi că nu munceşte ? Dar şi negu- 
storul care şade la tarabă şi se frământă 
cu mintea, de unde să aducă marfă mai 
bună şi mai ieftină, oare socoţi că nu 
munceşte ? 

Toţi muncesc şi dupăcum ei trag fo- 
los din munca noastră, a agricultorilor, că 
dacă n'am fi noi, ei n'ar aveă ce să mă- 
nânce, tot; asemenea tragem şi noi folos 
din munca lor, şi dacă nu ar fi toţi acez- 
tia, nici noi n'am puteă trăi. 

Ca să vezi dumneata că-i aşă, am să te 
întreb eu un lucru : dumneata ştii ce-i a- 
ceia ac, bucăţica de fier cu care coasă ne- 
vasta dumitale ; un lucru pe care-l socoţi 
fără nicio valoare, că nici nu-l poţi cân- 

tări, şi dintr'un cui de draniţă faci cinci- 
zeci de ace ; dar fără ac oare cum ar trăi 
omul ? 

Și gândindu-te bine la un ac, şi dân- 
du-ļi socoteală prin câte mâini trece bu- 
căţica asta de fier, ca să se prefacă în ac, 
şi să-i ai la dugheana din satul dumitale, 
ai să te îngrozeşti şi ai să te şi minunezi, 
aflând câtă înlănţuire este între munca 
uturor oamenilor depe pământ. 

Fierul din care se face oţelul dintr'un 
ac, se găseşte în pământ. 

Zeci de mii de oameni sfredelesc pă- 
mântul, ca să scoată fierul, adică stâncile 
în care stau ascunse un fel de firişoare de 
fier ; alţi oameni apoi duc sfărămăturile 
acestea de stânci în nişte cuptoare mari, 
unde alte mii de oameni lucrează la to- 
pit fierul din stânci ; şi fierul curge ca o 
apă, în nişte-forme. Vin pe urmă alte mii 
de oameni, cari încarcă fierul acesta în va- 
goane, şi personalul trenurilor îl duc în 
fabrici, unde mii de oameni îl prefac în 
oţel, şi oţelul acela COC dus la fabricile 
unde se fac. acele. Mii dè oameni sunt în 
asemenea fabrici, şi alte_mii lucrează în 
fabricile care fac hârtia pentru cutiile în 
care se aşează acele, şi hârtia aceia este 
tipărită, în maşini la care au lucrat zeci de 

mii de oameni, cu cerneală din fabrici în 
care au muncit iarăş mii de oameni. A- 
poi cutiile cu ace se pun în lăzi de lemn. 
Lemnul din lăzile acelea este tăiat în pă- 
duri, cu intrumente din fabrici în care au 
lucrat mii de oameni, este tras în fabrici 
unde lucrează mii de oameni, şi apoi tran- 
sporiat la gări, şi dela gări la fabrici de 
cutii, şi până ce ajunge o cutie de acestea 
la fabrica de ace, trece prin atâtea mii de 
mâini omeneşti. Lăzile cu ace sunt trans- 
portate, uneori cu vaporul, tocmai din A- 
merica. Acuma te las să socoleşti şi dum- 
neata cam câtă mulţime de oameni îşi dau 
munca lor până ce să vezi un vapor gata. 
Vine pe urmă negustoria cu acele. Un ne- 
gustor mare, un angrosist cumpără vagoa- 
ne de ace, pe care le desface la alţi negus- 
tori, şi aceştia la alţii şi mai mici, până ce 
ajunge testeaua de ace la dughenița din 
satul nostru. 

Acuma te las să te gândeşti şi dumnea- 
ta, câte sute de mii de oameni trebue să 
muncească, până ce poţi să ai dumneata 
un ac în casa dumitale. 

Aşa-i înlănţuită lumea asta, ca verigile 
dintr'un lanţ. Că dacă o verigă se rupe, 
lanţ nu mai ai. Şi dacă numai un fel de 
lucrători dintre acei cari contribuie la fa- 

bricarea unui ac, nu ar munci, ac nu ai 
mai aveă în casă. Dacă, de pildă, nu sar 
fabricà instrumentele cu care se face o 
maşină dintr'o fabrică de ace, nu ar mai fi 
ace pe lume. 

Om pe om se ajută, ca să poată trăi în 
lume. 

Dar oamenii aceiă cari pun munca lor 
din cari tragi dumneata foloase ca să tră= 
ieşti, trebue să mănânce şi ei, şi să se îm- 
brace ; ei nu lucrează pământul, şi dacă 
nu am lucră noi şi pentru dânşii, ca să-i 
hrănim şi să-i îmbrăcăm, tot noi am fi 
păgubaşi, pentrucă una din două: ori 
ei ar muri de foame, şi atunci nu ar mai 
aveă cine să lucreze pentru lucrurile de 
care avem nevoie, şi fără care nu putem 
nici noi să trăim, ori atunci ar trebui să se 
deie şi ei la munca câmpului, şi tot acolo 
am ajunge, că tot nu am aveă ceiace ni 
trebue. 

Dheaceia ţi-am spus eu, că munca este 
o datorie a fiecărui om. 

Eu nu trebue să mă gândesc numai la 
mine, şi dacă am o merţă de mălai şi slă- 
nină în pod, să spun că-mi ajunge pentru 
casa mea şi să mă pun pe lene şi pe odihnă. 

Eu trebue să muncesc şi pentru acei 

cari fac alifel de muncă, din care trag şi 
eu folos. 

Eu suni numai o verigă din lanţul u- 
cesta care se chiamă societate, şi eu am 
datoria către societate ca să muncesc, 
pentruca nu cumvă să se roadă vreo ve- 
rigă din acest lanţ, şi să se primejduiască 
societatea. sani 

Grâul pe care-l adun eu în hambarul 
meu, va hrăni pe aceia cari nu-l pot cul: 
livà, Şi a cărora muncă mă înlesneşte pe 
mine să-l pot cultivă pentru dânşii, dar şi 
pentru mine. a 

Nu uită, bade Toadere, că omul are de 
îndeplinit datorii şi către societate, după 
cum şi noi avem dreptul să cerem ca so- 
cietatea să-şi îndeplinească datoriile ei că- 
ire noi. 


* 
% $ 


Dacă eşti cevă mai răsărit la minte, a- 
poi aceasta nu-i numai pentru folosul tău, 
ci şi pentru binele aproapelui tău. 

Și cum am ajuns eu să cred lucrul a- 
cesta, am să vă spun. 

Intr'o zi vine la mine badea Toades şi- 
mi zice aşă: 

— Bade Pintilie, multe ni-ai spus, şi 
ni-a plăcut vorbele dumitale. 

Ni-ai spus că cne are datorii, are şi 
drepturi ; ni-ai vorbit despre datoriile 
noastre către societate, că trebue să res- 
pectăm persoana fiecăruia, avutul, cre- 
dințele, libertatea fiecărui om. 

Aşă este, cum ni-ai spus. 

M'am gândit eu mult la lucrurile aces- 
tea şi am înţeles că ai dreptate. 

Dar, mă rog, societatea aceasta, nu are 
şi ea datorii faţă de noi, acei cari alcătuim 
societatea ? 

De pildă, comuna nu are nicio datorie 
către noi, locuitorii ? 

Mie mi-a plăcut vorba lui badea Toa- 
der. 

— Bună vorbă ai spus, bade Toadere— 
i-am răspuns eu. 

La asta m'am gândit şi eu, şi iaca ce 
am aflat din nişte cărţi pe care le-am cetit. 

Dupăcum fiecare persoană are de în- 
deplinit datorii către societate, adica da- 
torii către persoanele care alcătuiesc so- 
cietatea, deasemenea şi societatea are de 
îndeplinit datorii către fiecare persoană 
sau fiecare individ. 

Să fim bine lămuriţi. 

Când zic: „societate“ nu trebue să-i 
înţelegem vreo  tovărăşie dintre oameni, 
făcută pentru negustorie sau pentru pe- 
treceri. 

O societate de cumpătare, o societate 
cooperativă, o societate pentru bancă, nu 
trebue să fie înţeleasă ca „societatea“ de 
care vorbim acuma. i 

Societatea, adică mulţimea oamenilor 
legați între dânşii prin atâtea datorii şi 
drepturi, pe care le pot cere unii dela alții 
este ca şi o familie. Tata, mama şi copiii 
trăiesc în înţelegere, au aceleaşi interese şi 
lucrează cu toţii pentru un singur ţel : bi- 
nele familiei. Desbinarea între membrii 
familiei nu se încape. Viaţa unei familii 
în care fiecare ar trage în altă parte, ar 
fi un chin, şi nu s-ar mai puteă zice că 
aceia este o familie. 

Cheagul care ţine la un loc pe toţi mem 
brii familiei, este cevă mai presus de in- 
teresul fiecărui membru al familiei în par- 
te, este mai presus de interesele zilnice ale 
familiei, şi în cuvinte mai subțiri, se zice 
că este {ideia de solidaritate. 

Ca şi membrii unei familii, membrii so- 
cietăţii sunt legaţi între dânşii prin ideia 
de solidaritate socială. 

Această solidaritate se înţelege prin zi- 
cătoarea : A 

„Toţi pentru unul şi unul pentru toţi”. 

Trebuinţa sufletească de solidaritate. 
fără care societatea nu ar puteă să ființe- 

ze, face pe oameni să se asocieze, adică 
să se întovărăşească, pentru a veni în a- 
jutorul membrilor societăţii, şi a-şi înde- 
plini astfel datoriile către dânşii. 

Membrii cari compun societatea ome- 
nească nu pot fi toţi Ja un fel. 

Cinci degete are omul la o mână, şi se 
deosebesc unul de altul. 

Unii oameni sunt mai muncitori şi mai 
avuţi, alţii ma? leneşi, şi prin urmare mai 
săraci. 

Unii oameni sunt sănătoşi, alţii mai bol- 
năvicioşi ; sunt unii cu mintea întreagă, 
alţii smintiţi. | 

Intrun cuvânt, sunt unii cari nu au 
nevoie de ajutorul altora, pe când unii ar 
fi meniţi pieirei, dacă nu li-ar veni alţii în 
ajutor. 

Prin asociația indivizilor cari o com- 
pun, societatea poate venì în ajutorul ce- 
lor nevoiaşi. 

Cei bolnavi îşi găsesc alinarea dureri- 
lor şi vindecarea boalelor, în spitale ; cei 
neputincioşi, cei bătrâni, cari nu au pe ni- 
meni în lume, ori sunt părăsiţi de ai lor, 
îşi găsesc adăpost în azile ; copiii săraci, 
cari merg la.școală, găsesc mâncare în 
cantine. 

Toate aceste instituții de TE TA 3 

spitale, aziluri, cantine, la noi în ţară le 
„face şi le întreţine statul sau comuna, si 
prea puţine sunt a unor societăţi particu- 
lare. 

Ar trebui ca şi locuitorii satelor noastre 
să se arate cu mai multă tragere de ini- 
mă pentru instituţiile de binefacere, şi să 
nu aştepte ca statul să li facă toate înles- 
nirile. 

Locuitorii ar trebui să se asocieze, să 
facă măcar linfirmerii prin sate, pe chel. 
tuiala lor, să facă vreo cantină, şi locuito- 
rii mai multor comune să se asocieze pen- 
tru a întreţine un spital, dupăcum se fa- 
ce şi în alte ţări, unde oamenii parcă şi-ar 
cunoaşte şi ar îndeplini mai bine datoriile 
către semenii lor. p 

ŞI câte alte societăţi de ajutor şi ocroti- 
re nu ar fi bine să fie în fiecare comună, 
precum şi altfel de societăţi pentru binele 
tuturora, şi despre care nu prea avem noi 
cunoştinţi. 

Ca pildă despre ce fel de societăţi se pot 
face între oameni, cu gândul de a fi spre 
folosul tuturora, fără ca nimeni să tragă 
vreun folos bănesc, să arăt eu cam cu ce 

_gânduri se asociază locuitorii de prin ţă- 
rile mai. înaintate decât noi. 

Se asociază oamenii, de pildă, pentru a 
face societăţi de gimnastică, 

Gimnastica este foarte folositoare pen- 
tru întărirea trupului, şi chiar pentru în- 
tărirea minţii. 

Membrii societăţilor de gimnastică se 
adună într'un local, anume făcut pentru 
societatea lor, şi acolo învaţă cum să facă 
gimnastică, fără să li se puie în primejdie 
sănătatea. 

Că, vezi dumneata, pe cât este de folo- 
sitoare gimnastica, dacă ştii să o faci după 
toate regulele, pe atât este de vătămătoa- 
re, dacă o faci după capul tău, şi fără 
nicio socoteală. 

Sunt societăţi pentru excursiuni. 

Cu cât vede mai multe locuri şi mai 
-multe feluri de oameni, cu atât cinevă îşi 
luminează mintea mai mult. 

Şi câte nu învaţă cinevă dela un drum |! 

Ca să mergi singur, prin ţara ta, ori prin 
ţări străine, de multe ori îţi vine greu. De- 
aceia se asociază mai mulţi, fac economii, 
îşi adună fiecare o sumă de bani, şi plea- 
că în excursiuni, toată societatea. 

Cu asta nu numai că sunt mai în folos, 
membrii societății, dar şi „cheltuiala este 
mai mică, 

Unii oameni se asociază cu gând de cul- 
tură artistică. 

Cultura artistică se capătă învățând să 

cânţi din gură, 'ori dintr'un instrument, 
precum din vioară (scripcă), din flaut, şi 
din altele. 

Cine nu are dar de cântat, învaţă nu- 
mai ca, să ştie ce va să zică a cântă bine, 
după regutele artei, şi să poată hotărî, ca 
un cunoscător, care cântă mai bine din- 
tre doi cântăreţi pe cari-i ascultă. 

Prin unele părţi oamenii se asociază 
pentru a înfrumuseţă satul lor. 

Infrumuseţează satul sădind pomi pe 
marginea drumurilor, făcând grădini 
prin sate, fântâni şi cişmele frumoase, și 
alte lucruri cari înveselesc ochiul şi gân- 
durile omului. 

Alţii fac societăți, cu ` mulţi membri, 
cari pun şi bani şi muncă, pentru a împă- 
duri ponoare şi locuri neproductive. 

Cu aceasta fac şi înfrumusețare a loca- 
lităţii, şi pot aduce şi folos, căci, după 
o vreme, pădurea se taie şi banii se în- 
teebuinţează pentru instituțiile de bine- 
facere. 

Societăţi de mare folos pentru toată lu- 
mea, sunt acelea pentru ocrotirea vietă- 
ților folositoare şi de stârpire a celor vá- 
tămătoare agriculiurei. 

Astfel de societăţi ar trebui să se înfi- 
inţeze în fiecare sat dela noi. 

Cine nu ştie cât folos ni aduc păsările 
cerului ? 

Dacă văd oamenii că vrăbiile ciupesc 
din lanul cu grâu, îşi închipuie că aduc 
mare pagubă holdelor, şi deaceia le ucid 
în fel şi chipuri. Copiii, mai cu sea- 
mă, sunt mari duşmani ai păsărilor. Iar- 
na prind sticleţi, piţigoi, şi alte păsărele 
cu penele mândre şi glasul frumos şi mul- 
te din ele se prăpădesc. 

Fiecare vrabie, fiecare păsărică prăpă- 
dită, este o pagubă pentru agricultură. 

Toate vietăţile acestea se hrănesc cu 
fel de fel de gâze, cu onuizi, şi cu alţi ne- 
numărați duşmani ai pomilor şi cereale- 
lor, şi tolosul care-l aduc, prin aceasta, 
agriculturei, este aşă de mare, încât oa- 
menii pricepuţi fac societăţii pentru ocro- 
tirea lor. 

Ocrotirea păsărilor se face oprind pe 
oricine de a le distruge ; ba, dimpotrivă, 
înlesnindu-le înmulţirea lor. 

Pentru aceasta se anină, prin copaci, 
cuiburi anume făcute la fabrică, pentru 
fiecare fel de păsărică pe care voim. să le 
înmulțim în livada şi la casa noastră. 

Pentru stârpirea vietăţilor vătămătoare 
agriculturei, precum a omizilor, a cărăbu- 
şilor şi a altora, oamenii se îndatoresc a- 

aduna şi a ucide aceste vietăţi, eri unde 
le-ar găsi. 

Şi câte alte societăţi nu înființează oa- 
menii din alte ţări, pentru uşurinţa vieții! 


$ 
* Ei 


Lucrurile pe care le-am pomenit eu, le 
am aflat cetindu-le prin felurite cărţi, şi 
în curgerea vieții mele de până astăzi. eu 
am căutat, pecât mi-a îngăduit mintea 
mea şi punga mea, să le tac eu, în sa- 
tul meu. 

Când Vasile al meu a ajuns în vârstă 
de şcoală eu n'am mai aşteptat să mă în- 
ştiinţeze cinevă, şi cum am _ văzut că sa 
înfiinţat şcoală în satul nostru, şi sa nu- 
mit un învăţător, mi-am luat odrasla de 
mână şi i-am zis: : 

— Hai, dragul tatei, să te duc la şcoală. 
Eu nam avut norocul tău; pe vremea 
mea rar om care știă să citească, și eu e- 
ram cu mintea coaptă când am furat în- 
văţătura cărţii. .Nu vreau să mă blestemi, 
când îi fi om în tot locul, şi te-i vedeă în- 
tunecat la minte, pentrucă nu vei ştii 
carte. 

Şi l-am dus la şcoală. 

Dar, când am văzut şcoala, ma cu- 
prins mila şi de bietul învăţător, şi de ne- 
norociţii de copii cari aveau să se chinu- 
iască ani întregi. 

Școala eră aceia ? 

Casa cea mai proastă din tot satul, a- 
ceia se chemă școală. l 

Când am intrat în odăița cu păreții a- 
plecați şi pântecoşi, cu tavanul din scân- 
duri înegrite de fum, cu ferestrele de o 
palmă şi cu lut pe jos, în loc de podele, 
mi-a venit să lăcrămez. 

D’apoi băncile ! 

Şi pentru toată şcoala erà numai o sìn- 
gură odăiļă, iar săracul învăţător. trebuiă 
să locuiască în tinda casei, care da cu uşa 
afară, şi pe unde şcolarii intrau în clasă. 

Asta nu-i şcoală, am zis eu în gândul 
meu ; niciun grajd de vite, la un gospo- 
dar bun, nu-i în halul acesta. 

Copilul meu, dacă va petrece câțivà ani 
într” o aşă locuinţă, are să iasă olog. 

Ni trebue, în satul*nostru, o şcoală care 
să ni facă cinste. 

Am să mă pun luntre şi punte şi am să 
împodobesc satul meu cu o şcoală a că- 
tărei, mi-am zis eu, când am plecat dela 
bojdeuca acgia. 

Cum am ajuns acasă, am făcut o soco- 
teală, aşă pe prubuluite, cam cât ar-costă 
o casă bună pentru şcoală, cu toată zes- 
trea ce-i trebue. | 

Am socotit eu, că se cuvine să fie măcar 

patru odăi, pentru fiecare clasă câte una. 
că pe atunci şcoala primară aveă numai 
patru clase. O odaie trebue pentru cance- 
laria şcoalei, în care să-şi ţie profesorul 
condicile lui şi zestrea şcoalei, iar pentru 
învăţător trebue o odaie deosebită, şi o 
alta mai mică pentru bucătărie şi locuin- 
ţa servitorului şcoalei. 

“Trebuiau mulţi bani. 

Nici nu mă puteam gândi să durez eu 
aşă clădire, pe socoteala mea. 

Eram şi pe atunci om cu stare, dar ar 
fi trebuit să-mi vând toate vitele, şi poate 
şi o bucată de pământ, ca să închipui toa- 
tă suma de bani câtă s'ar fi cerut. 

Atunci am simţit eu o mare nemulţă- 
mire, că nu-s destul de bogat, să fac o 
şcoală pe cheltuiala mea, în care să-şi lu- 
miineze mintea feciorii sătenilor cu cari 
am copilărit, dar cari nu au avut, ori no: 
roc, ori minte, ca să agonisească măcar 
cât mine. 

Şcoală trebuiă să se tacă. 

Atunci am început a vorbi cu sătenii, şi 
a li arătă cum ar trebui să facem, ca să 
adunăm suma trebuincioasă : fiecare din- 
tre noi să dăm cât ni lasă puterea, şi dacă 
na ajunge, să mai cerem şi dela alţii. 

O parte dintre săteni m'au luat în râs; 

unii gândea că vreau să pun mâna pe 
gologanii lor, ca să chefuiesc, dar alţii au 
fost întrun gând cu mine, m'au înţeles, şi 
care a avut bani, a dat bani, care nu, a 
pus munca. Unul a cărat piatră, altul lem- 
ne, şi — ce să mai lungesc vorba — în 
toamna viitoare s'a început şcoala întrun 
local de toată frumuseţea, cum nu eră în 
niciun sat, cale de cinci poşte de jur îm- 
prejur. 

Acuma eram încredințat că Vasile al 
meu n'are să iasă olog, când a isprăvi cele 
patru clase. 

Dar iaca, nu ştiu cum aş puteă să în- 
credinţez pe acei cari vor cetì cuvintele a- 
cestea ale mele, că eu nu m'am gândit 
numai la Vasile al meu, când m'am dat 
peste cap să zidesc şcoala. - 

Dacă maş fi gândit numai la sănătatea 
lui Vasile, n'aş fi băgat bani şi nu m'aş fi 
zbuciumat, că pentru un sac de făină, o 
putinică de brânză, şi câțivà lei pedea- 
supra, i-aş fi găsit o gazdă bună în oraş, 
unde copilul meu ar fi avut altfel de învă- 
țătură, mai temeinică ; dar eu m'am gân- 
dit mai mult la copiii din satul meu, îr 
ajutorul cărora mă simţiam dator să vin 
cu punga mea şi cu munca mea. 

Aşă cred eu, că trebue să facă orşicare 

om : să nu se gândească numai la el şi la 
ai lui, şi să nu mai ştie şi de ceilalţi oa- 
meni. | 

Mă uit eu la câinii din curtea mea: 
când arunc unuia o bucată de mămăligă, 
sar ceilalţi la el să-l sfâşie, ca! să puie bo- 
tul pe mâncarea lui, şi n'am văzut eu ni- 
ciodată un câine care, oricât de sătul ar fi, 
să lase pe alt câine să se apropie de hrana 
care nu-i mai trebue. 

Aşă mi se pare mie oamenii cari se gân- 
desc numai la ei, atunci când sunt în sta- 
re să vie şi în ajutorul altora : îi asamăn 
cu nişte câini hămisiţi. 
` Omul trebue să se gândească la el, pen- 

ică omenirea are nevoie de oameni voi- 
muci şi sănătoşi, şi dacă-nu te-i îngriji pe 
tine, şi-i fi o garcină pentru societate, nu 
eşli de niciun folos ; dar, când ai ajuns 
într'o siare bună, şi ţi-ai asigurat traiul tău 
şi al acelora cari te înconjoară, datoria ta 
de om cere să te gândeşti şi la alţii, să te 
gândeşli la binele obştesc. 

Aşă am socolit eu că-i bine şi aşă am 
făcut. 

Că, dacă a venit vremea peniru un a- 
jutor la clădirea bisericei, eu am fost în- 
fruntea listei celor cari au dat bani, şi boii 
mei au fost cei dintâi la jug, pentru făcut 
cărături. 

N'aş vrea să creadă acei cari vor ceti 

rândurile mele, că vreau să-mă laud, şi de- 
aceia n'am să mai spun câte ajutoruri am 
făcut eu pe lumea asta. 

Şi toate le-am făcut, pentrucă din co- 
pilărie am fost obişnuit cu gândul că o- 
mul trebue să fie folositor semenilor săi. 

* * s , 

Cu gânduri de acestea mi-am îndreptat 
eu viaţa pe cărarea cea bună, pe care am 
mers, fără şovăire, atâta amar de vreme. 
Şi acuma, când mă văd la capătul cărărei, 
şi mă uit înapoi, pe unde am trecut, aduce 
laudă lui Dumnezeu că m'a învrednicit 
să fiu om. 

Totdeauna mi-am dat eu seama, iar a- 
cuma văd eu că nu am greşit, când mi-am 
zis. că nu-i uşor lucru să fii om. 

Și aşă este. 

Uite, nu-i destul să aibă cinevă cap, cu 
ochi, şi cu nas, şi cu gură, ca să poţi spu- 
ne desptesel că-i om. _ 

Cap, şi nas, şi gură, are şi câinele, şi 
boul, şi fiarele din pădure au, dar omul 
se deosebeşte de animale prin minte şi 
prin suflet, şi socotința mea este că multi 
dintre acei pe cari toată luma îi numeş- 
te oameni, sunt mai mult fiare. 

Ba, suni oameni mai răi decât anima- 
lele. 

Eu mă uit la câinii mei din curte, şi mă 

întreb : mulţi oameni vor fı fiind aşă de 
credincioşi cum este Cotoşman al meu ? 

Şi iarăşi mă întreb : să fie oare fiare, 
care să aibă neîndurare să-şi ucidă puii, 
precum fac unele femei care-şi ucid prun 
cii ? 

Mintea, adică judecata sănătoasă, şi 
sufletul, numai acestea deosebesc pe-om 
de celelalte animale necuvântătoare. 

Şi când stau şi mă judec, fără părteni- 
re, văd că eu am avut şi minte, şi suflet, 
şi mă simt mândru că sunt om. "7 

Am avut minte, pentrucă nu m'am lă 
sat ademenit nici de vorbele, nici de fap- 
tele multora, cari s'ar fi bucurat să calc 
pe urma lor. | 

Intre oameni de seama mea am trăit, 
dar eu m'an împotrivit apucăturilor lor, 
pe care le-am socotit netrebnice. 

Un pahar de vin am băut şi eu, când 
a venit vremea să mă veselesc ; dar, iaca, 
am ajuns vârsta de şaptezeci de ani, şi pe 
nine nu m'a văzut nimeni clătinându-mă 
de beţie, nu a auzit nimeni, din gura mea, 
un cuvânt de ruşine, vorbe de ocară, pre- 
cum fac acei cari umblă numai cu rachiul 
în cap. i | 

De lucrul altuia pu m'am apropiat, şi 
oricât de mare nevoie aş fi avut, nu mi-a 

trecut prin niinte să râvnesc ceiace nu 
este al meu. Am respectat avutul altuia, 
şi am cerut ca şi alţii să-mi respecteze a- 
vitul meu. | Ă 

Am respectat.pe sătenii mei, şi pe dru- 
meţii necunoscuţi pe cari i-am întâlnit în 
cale. N'am vorbit de rău pe nimeni, n'am 
înjurat pe nimeni, am salutat eu întâi pe 
cei mai în vârstă decât mine, şi am răs- 
puns la salutul tuturora, fără să li cântă- 
resc valoarea. Om în puterea Vieții ori co- 
pil, bogat ori sărac, pentru mine aveă tot 
atâta drept ca să fie respectat, şi să mă 
port cu ei cu bunăcuviinţă, care se cuvine 
să o avem către orişicine. 

Am respectat legile. | 

Ca să nu cad în greşeli, am cercetat 
cum trebue şă mă port la fiecare pas al 
vieţii, şi chiar dacă ceiace trehuiă să fac 
mi se păreă mie că nu-i drept, ori loveă în 
interesul meu, eu nu m'am împotrivit, 
pentrucă legea este făcută în folosul lu 
turora, în folosul mulţimei, fără a se ți- 
neă socoteală dacă aduce pagubă unor a- 
numiţi oameni din societate. l 

Toate aceste lucruri le-am judecat cu. 
mintea şi nu am căzut în greşeli, pentrucă- 
am avut judecată sănătoasă. 

Sufletul mi-a adus alte mulţămiri, 

Dacă judecata mea cea sănňłoasă m'a 
povăţuit bine, şi prin munca mea neînce- 
tată, şi prin cinstea mea neîndoelhnică, anı 
ajuns om cu stare, omul cel mai cuprins 
din satul meu, şi printre cei mai de- sea- 
mă din partea asta a ţării, eu nu mi-am 
strâns băerile pungii, când a venit vre- 
mea să pot ajută pe alţii. 

Din curtea mea n'a ieşit cu mâna goală 
niciun om, care a intrat în ea ca să-mi 
ceară un ajutor. 

Ba, mai mult: eu n'am aşteptat să-mi 
ceară cinevă, ca să-l ajut. N'am aşteptat 
să se umilească, nici să rabde, când şliam 
că cinevă ar aveă nevoie de punga ori de 
sfatul meu. 

Dacă şliam că într'o casă este o vădu- 
vă nenorocită, ori un orfan flămând şi 
gol, cu îmi îndreptam paşii într'acolo, şi 
fără să trâmbiţez, dădeam obolul meu. 

-Am făcut mult bine, dar nimăruia_nu 
iam adus aminte binele ce i-am făcut, 
chiar când mi-a răsplătit cu rău faptele 
mele bune, 

Nu m'am gândit numai la anumite per- 
soane, pe care am pulut să le ajut, ci am 
făcut fapte bune şi în folosul obștei, în 
folosul societăți. ` 

Dacă a fost nevoie de un local pentru 

şcoală, eu am pus şi bani şi muncă, şi s'a 
făcut. Dar eu nu am cerut să scrie, pe ta- 
bla şcoalci, că-i făcută cu ostepeala mea, 
precum fac unii cari vyiesc să ştie toată 
lumea isprăvile lor de oameni cu dare de 
mână. Zoo 

Când a trebuit un ajutor pentru repa- 
raļia bisericei, eu nu n'am neguţat, şi 
nu mi-a fost rușine să-mi înjug bălanii, să 
mă duc cu ei de funie şi să aduc petriş din 
albia râului, dela o poştă de departe. 

Dacă s'ar cercelă în câte condici de nri-- 
Jostenie este scris numele meu, şi în câte 
liste de subscripţie, sar face o carte în- 
treagă. 

“Cred că mi-am făcut, pe deplin, toate. 
datoriile care sunt (puse omului, pe lu- 
mea aceasta. 

Cu părinții — adică numai cu mama, 
Dumnezeu s'o ierte, că de lata nu mi a- 
duc aminte — m'am purtat ca un fiu iu- 
bitor ; cu nevasta şi cu copiii ei, wam 
purtat ca un soţ credincios şi ca un pă- 
rinte cuminte şi cumpătat ; faţă de socie- 
fate, mi-am îndeplinit toate datoriile de 
cetăţean conştiincios. 

Pentru iertarea greşelilor mele, pe care 
le voiu fi făcut şi eu, fără ştirea şi fără 
voinţa mea, şi Pentru odihna sufletului 

meu, în viaţa de după moarte, m'am pur- 
tat ca uņ creştin; cu frica lui Dumnezeu. 

Am cinstit cele sfinte, nu am ocolit bi- 
serica, şi am urmat poruncile dumneze: 
eşti, pe cât le-am pulut pricepe. 

Şi aşă, pot zice şi eu că : sunt om. 

+“ 

Şi acuma când, cu ajutorul lui Dum- 
nezeu şi a! Maicei Preciste, am împlinit 
şaptezeci de ani de viaţă, şi — de bine, 
de rău — am agonisit prin muncă şi cu 
cinste, atâta cât îmi trebue ca să trăiesc 
liniştit, la casa mea, în mijlocul fiilor şi a 
nepoților mei, mă întreabă mulţi dintre 
sătenii mei, pentruce nu mă astămpăr, ca 
un om bătrân ce sunt. 

Eu nu mă pot astămpără cum înţe- 
leg ei, adică să stau tolănit, toată ziulica, 
să mănânc, să beau şi să trag din lulea. 

Treaba asta poate să o facă un om le- 
neş ; în vinele mele nu curge un sânge pu- 
turos. 

Eu muncesc şi acuma la bătrâneţe. 

Nu fac munci grele, că nu pot. 

De pildă, nu mai pot purtă coasa, ca în 
tinereţe, de dimineaţă până 'n“seară ; dar, 
dacă îmi trebue două braţe de luţernă, 
pentru vitişoâre; eu singur mi le tai, şi 
când àud cum şueră oţelul, şi văd cum se 

apleacă valul de verdeață, mi se înviorea- 
ză sufletul, şi mulţămesc lui Dumnezeu, 
că mă ţine în putere. 

Fac de toate, la casa mea, şi pe toate 
le fac tot cu plăcere, fără să mă tângui. 

Aş fi mâhnit, dacă aş aveă eu singur 
încredințarea, că-s o povară pentru ai 
mei, că nu mai am niciun rost în lume. 
Dar cunosc eu. bine că sunt de folos pen- 
tru societate, şi asta-i o mare mângâiere. 

“Fiinţa mea întreagă, cu tot trecuiul 
meu, pot spune că ar sluji drept icoană, 
care să înfăţişeze pe om, aşă cum ar tre- 
bui să fie toţi. 

Cine trece pelângă mine, şi mă cunoa 
şle, dacă are cevă rău pe cugetul lui, ire 
bue să-şi fi zicând : „Iaca, aşă ar fi lre- 
buit să mă port şi eu în viaţă, ca moş Pin- 
tilie al lui Toader Albăstrel“; iar dacă mă 
întâlneşte unul mai tânăr, care încă nu a 
păcătuil, trebue să fi gândind : „Iaca, aşă 
am să mă port şi eu în viaţă, ca moş Pin- 
tilie al lui Toader Albăsirel“. 

Aşă vor fi gândind acei cari mă cunosc, 
iar pentru acei cari nu mă știu, am scris 
rândurile acestea. 

